Ɛwɔkɛ Mɔɔ Nyamenle Ɛbɔ Alesama La\nKENGA YE WƆ Abbey Abkhaz Abui Acholi Afrikaans Aja Akha Albanian Altai Alur America Mumule Aneɛ Amharic Angola Mumule Aneɛ Arabic Argentina Mumule Aneɛ Armenian Armenian (West) Assamese Ateso Attié Aymara Azerbaijani Azerbaijani (Cyrillic) Bashkir Basque Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bicol Bislama Bolivia Mumule Aneɛ Boulou Bété Cambodian Catalan Cebuano Changana (Mozambique) Changana (Zimbabwe) Chavacano Chichewa Chiga Chile Mumule Aneɛ Chin (Hakha) Chin (Tiddim) Chin (Zotung) China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuvash Cibemba Cinamwanga Cinyanja Colombia Mumule Aneɛ Croatian Cuba Mumule Aneɛ Czech Czech Mumule Aneɛ Damara Dangme Danish Dayak Ngaju Digor Douala Drehu Dusun Dutch Edo Efik Emberá (Catío) English Esan Estonian Ewe Fante Faroese Fijian Finnish Finnish Mumule Aneɛ Fon French Futuna (East) Ga Galician German Giliki Gitonga Gokana Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Havu Herero Hiligaynon Hindi Hungarian Hunsrik Iban Ibanag Ibinda Igbo Iloko India Mumule Aneɛ Indonesia Mumule Aneɛ Indonesian Irish Isoko Italian Italy Mumule Aneɛ Ivorian Mumule Aneɛ Japanese Javanese Jula Kabardin-Cherkess Kabiye Kabuverdianu Kachin Kalenjin Kamba Kannada Kanyok Karen (S'gaw) Kazakh Kazakh (Arabic) Khakass Khana Kikaonde Kikongo Kikongo ya Leta Kikuyu Kiluba Kimbundu Kinande Kinyarwanda Kipende Kirghiz Kiribati Kirundi Kisi Kisii Kisonge Kituba Kongo Korea Mumule Aneɛ Korean Kpelle Krio Kurdish Kurmanji Kwangali Kwanyama Kyangonde Lahu Lamba Lambya Laotian Lari Lega Lendu Lenje Lhukonzo Lingala Lithuanian Lolo Lomwe Luganda Lugbara Lunda Luo Luvale Macua Makhuwa-Meetto Makhuwa-Shirima Makonde Malagasy Malawi Mumule Aneɛ Malay Malayalam Malaysia Mumule Aneɛ Maltese Mam Mambwe-Lungu Mansaka Mapudungun Marathi Mari Mashi Mauritian Creole Maya Mazahua Mbunda Mende Meru Mexico Mumule Aneɛ Mixe (North Central) Mixtec (Guerrero) Mizo Mongolian Moore Myanmar Myanmar Mumule Aneɛ Nahuatl (Central) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nengone Nepal Mumule Aneɛ Nepali Ngabere Ngangela Ngbandi (Northern) Nias Nigerian Pidgin Niuean Norwegian Nsenga (Mozambique) Nsenga (Zambia) Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Pangasinan Phimbi Pidgin (Cameroon) Pidgin (West Africa) Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi (Shahmukhi) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Quichua (Pastaza) Quichua (Santiago del Estero) Quichua (Tena) Rapa Nui Rarotongan Romania Mumule Aneɛ Romanian Romany (Bulgaria) Romany (Eastern Slovakia) Romany (Lovari, Hungary) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Ronga Runyankore Russian Rutoro Réunion Creole Samoan Sangir Sango Sena Sepedi Sepulana Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovakia Mumule Aneɛ Solomon Islands Pidgin Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Tagalog Tahitian Tajiki Talian Tamil Tandroy Tankarana Tarahumara (Central) Tarascan Tatar Telugu Tetun Dili Tewe Thai Thai Mumule Aneɛ Tigrinya Tiv Tlapanec Toba Tojolabal Tok Pisin Tongan Totonac Tshiluba Tshwa Tsonga Turkish Tuvaluan Twi Tzeltal Tzotzil Udmurt Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Valencian Venda Vezo Vietname Mumule Aneɛ Vietnamese Wallisian Waray-Waray Wayuunaiki Welsh Wichi Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nBodane Boni A Nyamenle Lɛ Maa Alesama A?\n1. Bodane boni a Nyamenle lɛ maa alesama a?\nNYAMENLE lɛ bodane kpalɛ maa alesama. Ɔbɔle nrenyia nee raalɛ mɔɔ limoa, Adam nee Yive ɔguale tola kɛnlɛma bie anu. Ɛnee ye bodane a le kɛ bɛbawo mralɛ, bɛamaa azɛlɛ ye amuala ayɛ paladaese na bɛanlea nane ne mɔ anwo zo.—Gyɛnɛsese 1:28; 2:8, 9, 15 nea Awieleɛdwɛkɛ 6.\n2. (a) Kɛzi yɛkola yɛnwu kɛ Nyamenle bayɛ mɔɔ yebɔ nwolɛ kpɔkɛ la ɛ? (b) Nwane mɔ a Baebolo ne ka kɛ bɛbadɛnla aze dahuu a?\n2 Asoo wɔdwenle nwo ɛlɛ kɛ yɛbadɛnla paladaese dahuu ɔ? Gyihova se “Mebɔ nwolɛ kpɔkɛ, yɛɛ mebayɛ noko.” (Ayezaya 46:9-11; 55:11) Ɛhɛe, ɔbayɛ mɔɔ yebɔ nwolɛ kpɔkɛ la, na debie biala ɛnrɛzi ye adenle. Gyihova se bodane bie ati a ɔbɔle azɛlɛ ye a. “Yeambɔ ye mgbane.” (Ayezaya 45:18) Ɔkpondɛ kɛ menli tɛnla azɛlɛ ye azo ɛleka biala. Menli boni a Nyamenle kpondɛ kɛ bɛtɛnla azɛlɛ ye azo a, na mekɛ tendenle nyɛ a ɔkulo kɛ bɛtɛnla zolɛ a? Baebolo ne ka kɛ: “Tenlenema [anzɛɛ, menli mɔɔ yɛ tieyɛ la] banyia azɛlɛ ne, na bɛadɛnla zolɛ dahuu.”—Edwɛne 37:29; Yekile 21:3, 4.\n3. Kɛmɔ menli nwo to bɛ na bɛwu la ati, duzu edwɛkɛ a ɛbahola wɔabiza a?\n3 Noko ɛnɛ, menli nwo to bɛ na bɛwu. Bɛko na bɛkuhu bɛ nwo wɔ ɛleka ngakyile. Nɔhalɛ nu, tɛ mɔɔ Nyamenle kpondɛ la ɛne. Ɔti duzu a zile a, na kɛmɔti ɛ? Baebolo ne ala a kola kilehile nu a.\nNYAMENLE KPƆVOLƐ BIE\n4, 5. (a) Nwane a luale ɛwɔlɛ nwo zo dendɛle hilele Yive wɔ Yidɛn tola ne anu a? (b) Kɛzi awie mɔɔ di nɔhalɛ la kola yɛ awule ɛ?\n4 Baebolo ne maa yɛnwu kɛ Nyamenle lɛ kpɔvolɛ bie mɔɔ “bɛfɛlɛ ye Abɔnsam anzɛɛ Seetan” la. Seetan luale ɛwɔlɛ nwo zo dendɛle hilele Yive wɔ Yidɛn tola ne anu. (Yekile 12:9; Gyɛnɛsese 3:1) Ɔmaanle ɔyɛle kɛ asɛɛ ɛwɔlɛ ne a ɛlɛtendɛ a.—Nea Awieleɛdwɛkɛ 7.\n5 Ɔti asoo Nyamenle a bɔle Seetan Abɔnsam a? Kyɛkyɛ! Anwumabɔvolɛ bie mɔɔ ɛnee wɔ anwuma wɔ mekɛ mɔɔ Nyamenle ɛlɛsiezie azɛlɛ ne amaa Adam nee Yive la a hakyile na ɔyɛle ɔ nwo Abɔnsam a. (Dwobu 38:4, 7) Kɛzi ɔholale ɔrale ye zɔ ɛ? Kɛzi awie mɔɔ di nɔhalɛ la kola kakyi na ɔyɛ awule ɛ? Bɛanwo ye awule. Noko ɔkola ɔkpondɛ anzɛɛ ɔkulo debie mɔɔ ɛnle ye ɛdeɛ la. Saa ɔkɔ zo ɔdwenledwenle nwo a, ye atiakunluwɔzo ɛtane ne bayɛ kpole. Akee saa ɔnyia adenle a, ɔwua deɛ ne. Yeyɛ awule ala ɛne.—Kenga Gyemise 1:13-15; nea Awieleɛdwɛkɛ 8.\n6. Kɛzi anwumabɔvolɛ bie rayɛle Nyamenle kpɔvolɛ ɛ?\n6 Ɛhye bie a dole anwumabɔvolɛ zɔhane a. Mɔɔ Gyihova bɔle Adam nee Yive la, ɔhanle ɔhilele bɛ kɛ bɛwo mralɛ na “bɛyi azɛlɛ ne.” (Gyɛnɛsese 1:27, 28) Bie a anwumabɔvolɛ zɔhane nyianle adwenle kɛ, ‘Ɔwɔ kɛ menli ɛhye mɔ amuala sonle me, na tɛ Gyihova ɔ!’ Mekɛ mɔɔ ɔhɔle zo ɔdwenledwenlenle ɛhye anwo la, ɔ nye bolole debie mɔɔ le Gyihova ɛdeɛ la kpole. Ɛnee anwumabɔvolɛ zɔhane kulo kɛ menli sonle ye. Yemɔti ɔbɔle adalɛ ɔhilele Yive na ɔbɛlɛbɛlale ye. (Kenga Gyɛnɛsese 3:1-5.) Zɔhane mɔɔ ɔyɛle la maanle ɔrayɛle Seetan Abɔnsam, na ɔyɛle Nyamenle kpɔvolɛ.\n7. (a) Duzu ati a Adam nee Yive wule a? (b) Duzu ati a yɛyɛ mgbanyinli na yɛwu a?\n7 Adam nee Yive andie Nyamenle na bɛlile bakama ne. (Gyɛnɛsese 2:17; 3:6) Bɛyɛle ɛtane bɛtiale Gyihova na nzinlii bɛwule, kɛ mɔɔ Gyihova hanle la. (Gyɛnɛsese 3:17-19) Adam nee Yive amra ne mɔ noko yɛle ɛtanevolɛma, yemɔti bɛwule. (Kenga Wulomuma 5:12.) Amaa yɛade deɛmɔti Adam nee Yive amra ne mɔ noko yɛle ɛtanevolɛma abo la, suzu neazo ɛhye anwo. Fa ye kɛ ɛlɛto paano wɔ kyɛnze mɔɔ ɛbondo la anu. Saa ɛto paano ne ɛwie a, nwolɛ babondo kɛ kyɛnze ne ala la. Mɔɔ Adam andie Nyamenle la, ɔrayɛle ɛtanevolɛ. Kɛmɔ yɛle Adam amra la ati, yɛ muala yɛle ɛtanevolɛma anzɛɛ “yɛbondo” kɛ ɔdaye la. Na kɛmɔ yɛ muala yɛle ɛtanevolɛma la ati, yɛyɛ mgbanyinli na yɛwu.—Wulomuma 3:23; nea Awieleɛdwɛkɛ 9.\n8, 9. (a) Duzu a ɛnee Seetan kpondɛ kɛ Adam nee Yive die di a? (b) Kɛmɔti a Gyihova angu atuadelɛma ne ɛkɛ ne ala ɛ?\n8 Mɔɔ Seetan maanle Adam nee Yive yɛle Nyamenle anwo anzosesebɛ la, ɛnee ɔlɛmaa bɛabɔ ɔ bo bɛade Gyihova anwo atua. Ɛnee ɔkpondɛ kɛ Adam nee Yive die di kɛ Gyihova le adalɛ, ɔle tumivolɛ ɛtane mɔɔ ɔmkpondɛ bɛ boɛ a. Ɛnee Seetan ɛlɛka kɛ ɔngyia kɛ Nyamenle baha mɔɔ ɔwɔ kɛ alesama yɛ la kile bɛ, na ɔwɔ kɛ Adam nee Yive si bɛ ti anwo kpɔkɛ wɔ mɔɔ le kpalɛ nee ɛtane la anwo. Ɔti ɛnee duzu a Gyihova bayɛ a? Anrɛɛ ɔbahola yeahu atuadelɛma ne na yeapɛ atuadelɛ ne azo. Noko asoo anrɛɛ yemɔ bamaa yɛanwu kɛ Seetan le adalɛ ɔ? Kyɛkyɛ.\n9 Ɛhye ati, Gyihova angu atuadelɛma ne ɛkɛ ne ala. Emomu, ɔmaanle alesama mekɛ kɛ bɛnlea bɛ nwo zo. Ɛhye bamaa yeala ali wienyi kɛ Seetan le adalɛ na Gyihova a ze mɔɔ le kpalɛ maa alesama a. Yɛbazukoa ɛhye anwo edwɛkɛ dɔɔnwo wɔ Tile 11 ne anu. Noko kɛzi ɛnwu Adam nee Yive kpɔkɛzilɛ ne ɛ? Asoo ɛnee ɔle kpalɛ kɛ bɛbalie Seetan bɛali na bɛayɛ Nyamenle anwo anzosesebɛ ɔ? Gyihova a vale debie biala mɔɔ Adam nee Yive lɛ la maanle bɛ a. Ɔmaanle bɛ ngoane mɔɔ di munli, awuke kɛnlɛma, nee gyima mɔɔ yɛ ahunlundwolɛ la. Noko ɛnee Seetan ɛtɛyɛle debie kpalɛ biala ɛtɛmaanle bɛ. Saa ɛwɔ ɛkɛ ne bie a, anrɛɛ duzu a ɛbayɛ a?\n10. Kpɔkɛ mɔɔ hyia la boni a ɔwɔ kɛ yɛ nuhua ko biala si a?\n10 Ɔwɔ kɛ yɛ nuhua ko biala si kpɔkɛ ɛnɛ, na yɛ ngoane gyi kpɔkɛzilɛ zɔhane azo. Yɛbahola yɛazi kpɔkɛ kɛ yɛbadie Gyihova kɛ yɛ Belemgbunli na yɛahile kɛ Seetan le adalɛ. Anzɛɛ yɛbahola yɛakpa Seetan kɛ yɛ belemgbunli. (Edwɛne 73:28; kenga Mrɛlɛbulɛ 27:11.) Ewiade ye anu menli ekyi bie ala a tie Nyamenle a. Nɔhalɛ nu, tɛ Nyamenle a nea ewiade ne azo a. Noko saa tɛ ɔdaye a, ɛnee nwane ɔ?\nNWANE A NEA EWIADE NE AZO A?\nSaa ewiade arelemgbunlililɛ kɔsɔɔti ɛnle Seetan ɛdeɛ a, asoo anrɛɛ ɔbava yeabɔ Gyisɛse ɛwɔkɛ?\n11, 12. (a) Duzu a ninyɛne mɔɔ Seetan hanle kɛ ɔbava yeamaa Gyisɛse la maa yɛnwu ye a? (b) Ngɛlɛlera boni mɔ a maa ɔda ali kɛ Seetan a nea ewiade ne azo a?\n11 Ɛnee Gyisɛse ze ahenle mɔɔ amgba nea ewiade ne azo la. Mekɛ bie, Seetan vale ‘ewiade arelemgbunlililɛ kɔsɔɔti nee nuhua anyunlunyia hilele ye.’ Akee ɔbɔle Gyisɛse ɛwɔkɛ kɛ: “Saa ɛkoto [anzɛɛ, ɛbɔ ɛ ti aze] ɛsonle me kokye ala a, mebava ninyɛne ɛhye mɔ amuala meamaa wɔ.” (Mateyu 4:8, 9; Luku 4:5, 6) Biza ɛ nwo kɛ, ‘Saa arelemgbunlililɛ ɛhye mɔ ɛnle Seetan ɛdeɛ a, anrɛɛ ɔbahola yeava yeabɔ Gyisɛse ɛwɔkɛ ɔ?’ Kyɛkyɛ. Arane ne mɔ kɔsɔɔti le Seetan ɛdeɛ.\n12 Bie a ɛbabiza kɛ: ‘Kɛ ɔyɛle mɔɔ Seetan a nea ewiade ne azo a? Asoo Tɛ Gyihova a le Nyamenle Tumivolɛ Bedevinli ne mɔɔ bɔle aleɛabo amuala la ɔ?’ (Yekile 4:11) Ɛhɛe, ɔdaye ɔ, noko Gyisɛse hanle kɛ Seetan a “nea ewiade ɛhye azo” a. (Dwɔn 12:31; 14:30; 16:11) Ɛzoanvolɛ Pɔɔlo vɛlɛle Seetan Abɔnsam “ewiade ɛhye nyamenle ne.” (2 Kɔlentema 4:3, 4) Eza ɛzoanvolɛ Dwɔn hɛlɛle kɛ “ewiade ye amuala wɔ amumuyɛnli ne tumi bo.”—1 Dwɔn 5:19.\nKƐZI BƐBAZƐKYE SEETAN EWIADE NE Ɛ?\n13. Duzu ati a yɛhyia ewiade fofolɛ a?\n13 Ewiade ɛhye anu ɛlɛyɛ ɛzulolɛ kpalɛ. Yɛte kɛ konle, nzisi, adalɛbɔlɛ nee basabasayɛlɛ ɛlɛkɔ zo wɔ ɛleka biala. Ɔnva nwo mɔdenle biala mɔɔ alesama babɔ la, bɛnrɛhola bɛnrɛye ngyegyelɛ ɛhye mɔ bɛnrɛvi ɛkɛ. Noko ɔnrɛhyɛ Nyamenle bazɛkye ɛtane ewiade ɛhye wɔ ye Amagɛdɔn konle ne anu na yeava tenlene ewiade fofolɛ yeazie ɔ gyakɛ anu.—Yekile 16:14-16; nea Awieleɛdwɛkɛ 10.\n14. Nwane a Nyamenle ɛkpa ye kɛ Ye Belemgbunlililɛ ne azo Belemgbunli a? Gyisɛse anwo edwɛkɛ boni a Baebolo ne hanle dole ɛkɛ a?\n14 Gyihova ɛkpa Gyisɛse Kelaese kɛ Ye anwuma arane ne anzɛɛ Belemgbunlililɛ ne azo Belemgbunli. Ɛvolɛ apenle dɔɔnwo mɔɔ ɛpɛ nu la anu, Baebolo ne hanle dole ɛkɛ ne kɛ Gyisɛse bali tumi kɛ “Anzodwolɛ Belemgbunli” na ye belemgbunlililɛ ne ɛnrɛra awieleɛ ɛlɛ. (Ayezaya 9:6, 7) Gyisɛse hilehilele ye ɛdoavolɛma ne kɛ bɛzɛlɛ bɛmaa arane ɛhye ɛrɛla wɔ mekɛ mɔɔ ɔhanle kɛ: “Wɔ Belemgbunlililɛ ɛrɛla. Wɔ ɛhulolɛdeɛ ɛyɛ ɛkɛ wɔ azɛlɛ ye azo kɛ anwuma la.” (Mateyu 6:10) Yɛbazukoa kɛzi Nyamenle Belemgbunlililɛ ne baye ewiade arane ne mɔ avi ɛkɛ la wɔ Tile 8 ne anu. (Kenga Daneɛle 2:44.) Akee Nyamenle Belemgbunlililɛ ne bamaa azɛlɛ ye ayɛ paladaese kɛnlɛma.—Nea Awieleɛdwɛkɛ 11.\n15. Duzu a “azɛlɛ fofolɛ” ne kile a?\n15 Baebolo ne bɔ ɛwɔkɛ kɛ: “Yɛlɛkendɛ anwuma fofolɛ nee azɛlɛ fofolɛ, na ɛhye mɔ anu a tenleneyɛlɛ badɛnla a.” (2 Pita 3:13; Ayezaya 65:17). Ɔdwu mekɛ ne bie na Baebolo ne ka “azɛlɛ ne” anwo edwɛkɛ a, ɔkile menli mɔɔ de azɛlɛ ne azo la. (Gyɛnɛsese 11:1, ɔbdw) Ɔti tenlene “azɛlɛ fofolɛ” ne kile menli kɔsɔɔti mɔɔ tie Nyamenle na yeyila bɛ la.\n16. Ahyɛlɛdeɛ kɛnlɛma boni a Nyamenle bava amaa menli mɔɔ badɛnla ye ewiade fofolɛ ne anu la ɛ, na duzu a ɔwɔ kɛ yɛyɛ na yɛanyia ahyɛlɛdeɛ ɛhye a?\n16 Gyisɛse bɔle ɛwɔkɛ kɛ menli mɔɔ badɛnla Nyamenle ewiade fofolɛ ne anu la banyia “dahuu ngoane.” (Maake 10:30) Duzu a ɔwɔ kɛ yɛyɛ na yɛanyia ahyɛlɛdeɛ ɛhye a? Yɛsɛlɛ wɔ, kenga mualɛ ne wɔ Dwɔn 3:16 nee 17:3. Akee maa yɛnlea mɔɔ Baebolo ne ka kɛ asetɛnla bayɛ wɔ Paladaese la.\n17, 18. Kɛzi yɛkola yɛnwu kɛ anzodwolɛ bara ɛleka biala yɛɛ yɛbanyia anwobanebɔlɛ ɛ?\n17 Amumuyɛyɛlɛ, konle, ɛtanelilɛ nee basabasayɛlɛ bavi ɛkɛ. Amumuyɛnli biala ɛnrɛha azɛlɛ ye azo. (Edwɛne 37:10, 11) Nyamenle ‘bamaa bɛagyakyi konle wɔ azɛlɛ ye kɔsɔɔti azo.’ (Edwɛne 46:9; Ayezaya 2:4) Menli mɔɔ kulo Nyamenle na bɛtie ye la bayi azɛlɛ ye tɛkɛɛ. Anzodwolɛ badɛnla ɛkɛ dahuu.—Edwɛne 72:7.\n18 Gyihova menli banyia banebɔlɛ. Mɔɔ Yizilayɛma diele Nyamenle wɔ tete ne la, bɛanzulo ɛhwee ɔluakɛ ɔbɔle bɛ nwo bane. (Lɛvitikɔso 25:18, 19) Wɔ Paladaese, yɛnrɛzulo awie anzɛɛ debie biala. Yɛbanyia anwobanebɔlɛ dahuu!—Kenga Ayezaya 32:18; Maeka 4:4.\n19. Duzu a maa yɛdie yɛdi kɛ aleɛ babu wɔ Nyamenle ewiade fofolɛ ne anu a?\n19 Aleɛ babu. “Aleɛ babu azɛlɛ ne azo; ɔbabu awoka ne mɔ azo.” (Edwɛne 72:16) Gyihova “yɛ Nyamenle ne bayila yɛ,” na “azɛlɛ ne bazo ye ma.”—Edwɛne 67:6.\n20. Kɛzi yɛkola yɛnwu kɛ azɛlɛ ye bayɛ paladaese ɛ?\n20 Azɛlɛ ye amuala bayɛ paladaese. Menli banyia azua nee tola ngɛnlɛma. (Kenga Ayezaya 65:21-24; Yekile 11:18.) Ewiade amuala bayɛ kɛnlɛma kɛ mɔɔ ɛnee Yidɛn tola ne de la. Gyihova bamaa yɛ sa aha debie biala mɔɔ yɛhyia la dahuu. Baebolo ne ka ɔ nwo edwɛkɛ kɛ: “Ɛbuke ɛ sa nu na ɛmaa tease abɔdeɛ biala nyia mɔɔ ɔkulo la.”—Edwɛne 145:16.\n21. Kɛzi yɛkola yɛnwu kɛ anzodwolɛ bara menli nee nane avinli ɛ?\n21 Anzodwolɛ bara menli nee nane avinli. Nane ɛnrɛboda menli bieko. Saa ngakula ngyikyi wɔ nane nane mɔɔ anwo yɛ ɛzulolɛ ɛnɛ la bɔbɔ anwo ɛkɛ a, bɛnrɛyɛ bɛ ɛhwee.—Kenga Ayezaya 11:6-9; 65:25.\n22. Duzu a Gyisɛse bayɛ amaa menli mɔɔ ɛnde kpɔkɛ la ɛ?\n22 Awie biala anwo ɛnrɛdo ye. Mɔɔ Gyisɛse wɔ azɛlɛ ye azo la, ɔyɛle menli dɔɔnwo ayile. (Mateyu 9:35; Maake 1:40-42; Dwɔn 5:5-9) Noko kɛmɔ ɔle Nyamenle Belemgbunlililɛ ne azo Belemgbunli la ati, Gyisɛse bayɛ awie biala ayile. Awie biala ɛnrɛha ye ɛlɛ kɛ: “Me nwo ɛdo me.”—Ayezaya 33:24; 35:5, 6.\n23. Duzu a Nyamenle bayɛ amaa menli mɔɔ ɛwu la ɛ?\n23 Mowuamra badɛnla ngoane nu bieko. Nyamenle ɛbɔ ɛwɔkɛ kɛ ɔbadwazo menli mgbe dɔɔnwo mɔɔ ɛwu la. “Bɛbadwazo tenlenema nee bɛdabɛ mɔɔ bɛnle tenlenema la bɛavi ewule nu.”—Kenga Dwɔn 5:28, 29; Gyima ne 24:15.\n24. Kɛzi Paladaese mɔɔ ɛbadɛnla la maa ɛte nganeɛ ɛ?\n24 Ɔwɔ kɛ yɛ muala yɛsi kpɔkɛ. Yɛ nuhua ko biala bahola akpa kɛ ɔbazukoa Gyihova anwo debie na yeazonle ye, anzɛɛ ɔbayɛ mɔɔ ɔdaye ɔkulo la. Saa yɛsi kpɔkɛ kɛ yɛbazonle Gyihova a, yɛ nye balie kenle bie. Mekɛ mɔɔ nrenyia bie mɔɔ ɛlɛwu la hanle kɛ Gyisɛse ɛhakye ye la, Gyisɛse bɔle ye ɛwɔkɛ kɛ: “Ɛbaboka me nwo wɔ Paladaese.” (Luku 23:43) Bɛmaa yɛzukoa Gyisɛse Kelaese nee kɛzi ɔbamaa Nyamenle ɛwɔkɛ ngɛnlɛma ne mɔ ara nu la anwo ninyɛne dɔɔnwo.\nNƆHALƐ 1: BODANE BIE ATI A NYAMENLE BƆLE YƐ A\n“Tenlenema banyia azɛlɛ ne, na bɛadɛnla zolɛ dahuu.”—Edwɛne 37:29\nƐnee Nyamenle kpondɛ kɛ mbusua maa azɛlɛ ye yɛ paladaese na bɛnea nane ne mɔ anwo zo.\nAyezaya 46:9-11; 55:11\nNyamenle bayɛ mɔɔ yebɔ nwolɛ kpɔkɛ la, na debie biala ɛnrɛzi ye adenle.\nNƆHALƐ 2: DEƐMƆTI ƐBƐLABƆLƐ ƐNLA AZE LA\nGyisɛse hanle kɛ Seetan a nea ewiade ɛhye azo a.\nƐnee Seetan kulo debie mɔɔ ɛnle ye ɛdeɛ la.\nGyɛnɛsese 2:17; 3:1-6\nSeetan bɛlɛbɛlale Yive, Adam nee Yive andie Nyamenle na nzinlii bɛwule.\nWulomuma 3:23; 5:12\nYɛwu ɔluakɛ yɛnyianle ɛtane yɛvile Adam ɛkɛ.\n2 Kɔlentema 4:3, 4\nSeetan bɛlɛbɛla menli.\nNƆHALƐ 3: NYAMENLE BELEMGBUNLILILƐ NE BALI NGYEGYELƐ NE ANWO GYIMA\n“Wɔ Belemgbunlililɛ ɛrɛla. Wɔ ɛhulolɛdeɛ ɛyɛ ɛkɛ wɔ azɛlɛ ye azo.”—Mateyu 6:10\nDuzu a Gyihova bayɛ a?\nNyamenle belemgbunlililɛ ne baye ewiade arane ne mɔ avi ɛkɛ.\nNyamenle bazɛkye ɛtane ewiade ɛhye wɔ Amagɛdɔn ne anu.\nAyezaya 9:6, 7\nGyihova ɛkpa Gyisɛse kɛ Ye anwuma Belemgbunlililɛ ne azo Belemgbunli. Gyisɛse bali azɛlɛ ye azo tumi.\nNƆHALƐ 4: NYAMENLE BELEMGBUNLILILƐ NE BAMAA AZƐLƐ YE AYƐ PALADAESE\n“Ɛbuke ɛ sa nu na ɛmaa tease abɔdeɛ biala nyia mɔɔ ɔkulo la.”—Edwɛne 145:16\nDuzu a Nyamenle Belemgbunlililɛ ne bayɛ amaa yɛ a?\nKonle, ɛtanelilɛ nee basabasayɛlɛ bavi ɛkɛ.\nAyezaya 32:18; 65:21-24\nWɔ ewiade fofolɛ ne anu, awie biala banyia sua nee tola kɛnlɛma na bɛadɛnla anzodwolɛ nu.\nMenli nee nane badɛnla anzodwolɛ nu.\nAyezaya 33:24; Gyima ne 24:15\nAwie biala anwo ɛnrɛdo ye, yɛɛ mowuamra badwazo ara ngoane nu.\nFa nwa awie Fa nwa awie Bodane Boni A Nyamenle Lɛ Maa Alesama A?\nbhs tile 3 m. 29-39


2 Arelemgbunli 6 | Yintanɛte Zo Baebolo | Ewiade Fofolɛ Ngilebɛbo\nArelemgbunli Mɔɔ Tɔ Zo Nwiɔ 6:1-33\nYilaehya maanle akuma tile bie tulule zolɛ (1-7)\nYilaehya nee Seleama (8-23)\nBɛbukele Yilaehya sonvolɛ ne anye (16, 17)\nSeleama adwenle ne anye zinle (18, 19)\nƐhɔne zile Samɛlea mɔɔ ɛnee bɛbɛnga bɛyia ye la (24-33)\n6 Ngapezoma ne amra ne mɔ+ zele Yilaehya kɛ: “Nea! Ɛleka mɔɔ yɛde ye wɔ ɛ nwo ɛke la le ekyi somaa maa yɛ. 2 Yɛsɛlɛ wɔ, maa yɛhɔ Dwɔdan ne anloa lɔ. Na yɛ nuhua ko biala ɛhɔva baka wɔ ɛkɛ na yɛyɛ ɛleka mɔɔ yɛbadɛnla la wɔ ɛkɛ.” Ɔhanle kɛ: “Bɛhɔ.” 3 Bɛ nuhua ko hanle kɛ: “Yɛsɛlɛ wɔ, ɛ nee wɔ sonvolɛma bahɔ ɔ?” Na ɔbuale kɛ: “Mebahɔ.” 4 Ɔti ɔ nee bɛ hɔle, na bɛrale Dwɔdan ne anloa na bɛbɔle ɔ bo kɛ bɛpɛ mbaka. 5 Mɔɔ bɛ nuhua ko ɛlɛpɛ baka bie la, akuma ne ati dɔle azule ne anu, na ɔdeanle nuhua kɛ: “O me menle, yɛhɔzɛlɛle!” 6 Nɔhalɛ Nyamenle sonla ne bizale kɛ: “Nienwu a ɔdɔle a?” Yemɔti ɔhilele ye ɛleka ne. Akee ɔpɛle baka sinli bie na ɔvuandinle ɔdole ɛkɛ na ɔmaanle akuma ne ati ne tulule zolɛ. 7 Ɔzele ye kɛ: “Maa ye zo.” Yemɔti ɔdendenle ɔ sa na ɔvale. 8 Na Selea belemgbunli ne hɔle kɛ ɔ nee Yizilayɛma kaho.+ Ɔ nee ye sonvolɛma zuzule nwolɛ na ɔhanle kɛ: “Yɛbayɛ azokoɛleɛ wɔ ɛleka zɛhae mɔ.” 9 Akee nɔhalɛ Nyamenle sonla ne+ zoanle maanle bɛhɔhanle bɛhilele Yizilayɛ belemgbunli ne kɛ: “Nea boɛ na wɔanva ɛleka ɛhye, ɔluakɛ ɛkɛ ne a Seleama vi bara a.” 10 Ɔti Yizilayɛ belemgbunli ne zoanle maanle bɛhɔhanle ɛleka mɔɔ nɔhalɛ Nyamenle ne ɛbɔ ye kɔkɔ kɛ bɛmmafa ɛkɛ ne la bɛhilele bɛ. Ɔhɔle zo ɔbɔle ye kɔkɔ, na fane dɔɔnwo ne ala,* bɛanva ɛkɛ.+ 11 Ɛhye hanle Selea belemgbunli ne ɛya,* yemɔti ɔvɛlɛvɛlɛle ye sonvolɛma ne na ɔbizale bɛ kɛ: “Bɛha bɛhile me! Nwane a wɔ yɛ avinli mɔɔ ɔwɔ Yizilayɛ belemgbunli ne afoa a?” 12 Akee ye sonvolɛma ne anu ko hanle kɛ: “Me menle belemgbunli, yɛ nuhua biala ɛnle ye afoa! Ngapezonli Yilaehya mɔɔ wɔ Yizilayɛ la a ka edwɛkɛ mɔɔ ɛka ye wɔ wɔ suakunlu la kile Yizilayɛ belemgbunli ne a.”+ 13 Ɔhanle kɛ: “Bɛhɔkpondɛ ɛleka mɔɔ ɔde la, amaa meazoa menli meamaa bɛahɔhye ye.” Nzinlii, bɛbɔle ye amaneɛ kɛ: “Ɔde Dotan.”+ 14 Ɛkɛ ne ala, ɔzoanle ɔmaanle bɛvale mgbɔnwɔ nee konle ehwili yɛɛ ɛlɔnema dɔɔnwo kpalɛ bɛhɔle ɛkɛ; bɛrale nɔɔzo na bɛbɛngale suakpole ne bɛyiale. 15 Mɔɔ nɔhalɛ Nyamenle sonla ne sonvolɛ ne dwazole nwonlomɔ mangyee ne na ɔvindele la, ɔnwunle kɛ ɛlɔnema mɔɔ dede mgbɔnwɔ zo nee konle ehwili nu la ɛbɛnga suakpole ne ɛyia. Ɛkɛ ne ala sonvolɛ ne zele ye kɛ: “O me menle! Duzu a yɛbayɛ a?” 16 Noko ɔhanle kɛ: “Mmasulo!+ Ɔluakɛ bɛdabɛ mɔɔ bɛ nee yɛ lua la anwo zonle tɛla bɛdabɛ mɔɔ bɛ nee bɛ lua la.+ 17 Akee Yilaehya bɔle ɔ bo kɛ ɔyɛ asɔne, na ɔhanle kɛ: “O Gyihova, mesɛlɛ wɔ buke ɔ nye amaa yeanwu ye.”+ Ɛkɛ ne ala Gyihova bukele sonvolɛ ne anye na ɔnwunle ye, na nea! senle mgbɔnwɔ nee konle ehwili ɛyi awoka ne mɔ azo+ na bɛbɔ Yilaehya anwo bɛyia.+ 18 Mɔɔ Seleama rale ɔ nwo zo la, Yilaehya zɛlɛle Gyihova na ɔhanle kɛ: “Mesɛlɛ wɔ, maa menli* ɛhye anye ɛzi.”+ Yemɔti ɔmaanle bɛ nye zinle kɛ mɔɔ Yilaehya bizale ala la. 19 Na Yilaehya zele bɛ kɛ: “Tɛ adenle ne ɛne, yɛɛ tɛ suakpole ne ɛne. Bɛli me nzi na menva bɛ mengɔ nrenyia ne mɔɔ bɛlɛkpondɛ ye la ɛkɛ.” Noko ɔvale bɛ ɔhɔle Samɛlea.+ 20 Mɔɔ bɛradwule Samɛlea la, Yilaehya hanle kɛ: “O Gyihova, buke bɛ nye maa bɛnwu debie.” Yemɔti Gyihova bukele bɛ nye na bɛnwunle kɛ bɛwɔ Samɛlea avinli. 21 Mɔɔ Yizilayɛ belemgbunli ne nwunle bɛ la, ɔbizale Yilaehya kɛ: “Me papa, mengu bɛ ɔ, mengu bɛ ɔ?” 22 Noko ɔzele ye kɛ: “Mmaku bɛ. Asoo ɛku bɛdabɛ mɔɔ ɛkɛva konle dadeɛ nee ɛda ɛkɛhye bɛ kɛ ngɛkɛlɛ la ɔ? Maa bɛ aleɛ nee nzule maa bɛli debie na bɛnlo nzule+ na bɛzia bɛhɔ bɛ menle ne ɛkɛ.” 23 Ɔti ɔdole ɛkponle kpole ɔmaanle bɛ na bɛlile na bɛnlonle, ɛhye anzi ɔmaanle bɛziale bɛhɔle bɛ menle ne ɛkɛ. Na Seleama ɛlɔne+ amba Yizilayɛ azɛlɛ ne azo bieko ɛlɛ. 24 Nzinlii Selea Belemgbunli Bɛne-heedade boɔboale ye ɛlɔnema* kɔsɔɔti anloa na bɛhɔbɛngale Samɛlea bɛyiale.+ 25 Ɔti ɛhɔne kpole bie zile+ Samɛlea, na bɛbɛngale ye bɛyiale too mɔɔ ɛnee bɛtɔne asoaso tile ko+ dwɛtɛ fufule hyikɛle 80, yɛɛ abubule ebinli kaabe ɛzuzudeɛ* ko mɔɔ bɛhyɛ nuhua nna la anu ko dwɛtɛ fufule hyikɛle 5 a. 26 Mɔɔ Yizilayɛ belemgbunli ne ɛlɛpɛ nu wɔ bane ne anwo la, raalɛ bie deanle nu zele ye kɛ: “O me menle belemgbunli, boa yɛ!” 27 Na ɔhanle kɛ: “Saa Gyihova amboa wɔ a, nienwu a mebahola meanyia moalɛ meamaa wɔ a? Wɔ ma ɛwosolɛ ɛkɛ ne ɔ? Anzɛɛ wɔ ɛleka mɔɔ bɛhwihwi nwanye anzɛɛ nwole la ɔ?” 28 Belemgbunli ne bizale ye kɛ: “Duzu a ɛlɛgyegye wɔ a?” Ɔbuale kɛ: “Raalɛ ɛhye zele me kɛ, ‘Fa ɛ ra ne bɛla na yɛbali ye ɛnɛ, na ɛhyema yɛali me ra ɛdeɛ ne.’+ 29 Ɔti yɛdonle me ra ne na yɛlile.+ Aleɛ hyenle la, menzele ye kɛ, ‘Fa ɛ ra ne bɛla maa yɛli.’ Noko yeva ɔ ra ne yehɔvea.” 30 Mɔɔ belemgbunli ne dele raalɛ ne edwɛkɛ ne ala la, ɔtetele ye adɛladeɛ ne mɔ anu.+ Mɔɔ ɔlɛpɛ nu wɔ bane ne anwo la, menli ne nwunle kɛ ɔwula ɛrele wɔ ye adɛladeɛ ne mɔ abo. 31 Akee ɔhanle kɛ: “Ɛnɛ, saa meammaa bɛampɛ Hyeefate ara Yilaehya ati a, ɛnee Nyamenle ɛdua me kakɛ na ɔva bie ɔgua zolɛ!”+ 32 Ɛnee Yilaehya de ye sua nu, yɛɛ mgbanyima ne mɔ dede ɔ nwo ɛkɛ. Belemgbunli ne zoanle nrenyia bie ɔmaanle ɔlimoale ɔ nyunlu, noko kolaa na soanvolɛ ne adwu ɛkɛ ne la, Yilaehya hanle hilele mgbanyima ne mɔ kɛ: “Bɛnwu kɛ kodiawu ne ara ne+ ɛzoa kɛ bɛrapɛ me ti ɔ? Bɛnlea na saa soanvolɛ ne ba a, bɛdo anlenkɛ ne anu na bɛzua ɔ nzi amaa yeangola yeanwolo nuhua. Asoo bɛnde ɔ menle agyakɛ abo kɛ ɔli ɔ nzi ɔ?” 33 Mekɛ mɔɔ bɛ nloa wɔ zo bɛlɛtendɛ la, soanvolɛ ne rale ɔ nwo ɛkɛ, na belemgbunli ne hanle kɛ: “Munzule ɛhye vi Gyihova. Duzu ati a ɔwɔ kɛ mekɔ zo mekendɛ Gyihova a?”\n^ Anzɛɛ “ɔbo kokye anzɛɛ fane nwiɔ.”\n^ Hibulu aneɛ nu, “belemgbunli ne ahonle.”\n^ Hibulu aneɛ nu, “maanle.”\n^ Hibulu aneɛ nu, “azokoɛleɛ.”\n^ Kaabe ko le L 1.22. Nea Mok. B14.\n2 Arelemgbunli 6


Kɛ Ɔkɛyɛ Na Meahola Meakpo Sɔnea Ɛ? | Mgbavolɛ Nee Mbɛlɛra Biza Kɛ\nKENGA YE WƆ Abkhaz Afrikaans Albanian America Mumule Aneɛ Amharic Arabic Arabic (Lebanon) Armenian Azerbaijani Bislama Brazil Mumule Aneɛ Bulgarian Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Croatian Czech Danish Dutch Ecuador Mumule Aneɛ Efik English Estonian Ewe Faroese Fijian Finnish Fon French Ga Georgian German Giliki Gun Haitian Creole Hibulu Hiligaynon Hindi Hindi (Roman) Hungarian Iban Icelandic Iloko Indonesian Isoko Italian Italy Mumule Aneɛ Japanese Kachin Kamba Kannada Kikaonde Kikuyu Kinyarwanda Kirghiz Kirundi Korean Kurdish Kurmanji (Caucasus) Kurdish Kurmanji (Cyrillic) Lingala Lithuanian Macedonian Malagasy Malay Malayalam Maltese Mambwe-Lungu Mexico Mumule Aneɛ Moore Myanmar Ndebele (Zimbabwe) Norwegian Nzema Okpe Ossetian Pangasinan Persian Polish Portuguese (Brazil) Portuguese (European) Romanian Russian Samoan Sango Serbian (Cyrillic) Serbian (Roman) Setswana Seychelles Creole Shona Sinhala Slovak Slovenian Spanish Sunda Swahili Swedish Tagalog Tatar Telugu Tetun Dili Thai Tojolabal Tongan Turkish Turkmen Twi Tzotzil Ukrainian Urhobo Uzbek Uzbek (Roman) Valencian Vietnamese Welsh Yoruba Zulu\nƐzoanvolɛ Pɔɔlo hɛlɛle kɛ: “Mekɛ mɔɔ mekulo kɛ meyɛ mɔɔ le kpalɛ la, ɛnee ɛtane ala a gyi me nye zo a.” (Wulomuma 7:21) Wɔde nganeɛ zɛhae bie ɛlɛ ɔ? Saa ɔle zɔ a, edwɛkɛ ɛhye bahola aboa wɔ yeamaa wɔakpo sɔnea mɔɔ bamaa wɔali atiakunluwɔzo ɛtane nzi la.\nFane dɔɔnwo ne ala, saa awie mɔ piepia wɔ a, ɔmaa ɛyia sɔnea mɔɔ bamaa wɔayɛ mɔɔ ɛnle kpalɛ la. Nɔhalɛ nu, Baebolo ne ka kɛ “agɔnwolɛ ɛtane sɛkye subane kpalɛ.” (1 Kɔlentema 15:33, ɔbodwɛkɛ) Awie mɔ anzɛɛ anyelielɛ ninyɛne bahola apiepia wɔ amaa wɔanyia tɛnlabelɛ mɔɔ bazɔ wɔ anlea na bɔbɔ ‘wɔali menli dɔɔnwo anzi wɔayɛ ɛtane’ la anwo ɛhulolɛ.—Adendulɛ 23:2.\n“Saa ɛnyia ɛhulolɛ kɛ ɛmaa awie mɔ ahulo wɔ edwɛkɛ na bɛalie wɔ bɛado nu a, ɔbahola yeamaa wɔayɛ debie biala mɔɔ awie mɔ yɛ la bie, amaa bɛ nye alie ɛ nwo.”—Jeremy.\nDwenle ɛhye anwo: Duzu ati a saa ɛmaa adwenle mɔɔ awie mɔ lɛ ye wɔ ɛ nwo la kyia wɔ somaa a ɛnrɛhola ɛnrɛhoati sɔnea a?—Mrɛlɛbulɛ 29:25.\nNɔhalɛ edwɛkɛ: Mmamaa ɛ gɔnwo mɔ piepia wɔ maa ɛyɛ debie mɔɔ nee wɔ ngyinlazo ne mɔ ɛnyia la.\nNwu mɔɔ ɛdie ɛdi la. Saa ɛnze ninyɛne mɔɔ ɛdie ɛdi la a, ɔbamaa wɔayɛ kɛ aboduaba bie mɔɔ awie mɔ a lɛ ɔ nwo zo tumi la. Ɔle kpalɛ kɛ yɛbava Baebolo nu folɛdulɛ ɛhye yɛayɛ gyima: “Bɛzɔ ninyɛne kɔsɔɔti bɛnlea; bɛzɔ mɔɔ le kpalɛ la anu kpundii.” (1 Tɛsalonaekama 5:21) Saa ɛte ninyɛne mɔɔ ɛdie ɛdi la abo kpalɛ a, ɔnrɛyɛ se kɛ ɛbagyinla kpundii na wɔakpo sɔnea mɔɔ bamaa wɔayɛ debie mɔɔ nee wɔ diedi ne ɛnle ko la.\nDwenle ɛhye anwo: Duzu ati a ɛdie ɛdi kɛ Nyamenle ɛbɛlabɔlɛ nu ngyinlazo ne mɔ le kpalɛ maa wɔ a?\n“Menwu ye kɛ, mekɛ biala mɔɔ mebali nɔhalɛ wɔ mɔɔ medie medi la anu na meangyakyi me nwo mmamaa sɔnea la, ɛbulɛ mɔɔ awie mɔ lɛ maa me la yɛ kpole.”—Kimberly.\nBaebolo nu neazo: Daneɛle. Bie a, mekɛ mɔɔ ɛnee Daneɛle le kpavolɛ la, ‘ɔyɛle ye adwenle’ kɛ ɔbali Nyamenle mɛla ne mɔ azo.—Daneɛle 1:8.\nSaa ɛnze ninyɛne mɔɔ ɛdie ɛdi la a, ɔbamaa wɔayɛ kɛ aboduaba bie mɔɔ awie mɔ a lɛ ɔ nwo zo tumi la\nNwu wɔ sinlidɔlɛ. Baebolo ne ka “mgbavolɛ nu atiakunluwɔzo”—nganeɛdelɛ mɔɔ anu yɛ se titili wɔ mekɛ mɔɔ ɛle kpavolɛ anzɛɛ bɛlɛra la anwo edwɛkɛ. (2 Timote 2:22) Ɛhye mɔ bie a le nla nwo atiakunluwɔzo, awie mɔ mɔɔ ɛkulo kɛ bɛdie wɔ bɛto nu nee fanwodi mɔɔ ɛkulo kɛ ɛnyia kolaa na mekɛ mɔɔ ɔwɔ kɛ ɛnyia ye la adwu la.\nDwenle ɛhye anwo: Baebolo ne ka kɛ “mɔɔ sɔ awie nea la a le ɔdaye ye atiakunluwɔzo mɔɔ twehwe ye na ɔbɛlɛbɛla ye la.” (Gyemise 1:14) Atiakunluwɔzo ne boni a sɔ wɔ nea kpalɛ a?\n“Biza ɛ nwo kɛ, sɔnea ne boni a ɔyɛ se ɔmaa me kɛ mebagyinla ɔ nloa a? Yɛ kɛzi ɛbaho wɔatia sɔnea zɔhane mɔ la anwo neɛnleanu na kɛlɛ nuhua ne mɔɔ ɛbava wɔali gyima la. Ɔba ye zɔ a, ɛyia sɔnea zɔhane kenle fofolɛ a, ɛbanwu kɛzi ɛbakpo la.”—Sylvia.\nBaebolo nu neazo: Devidi. Mekɛ bie, ɔmaanle awie mɔ nee ɔdaye ye atiakunluwɔzo piepianle ye. Noko Devidi zukoale debie vile ye nvonleɛ ne anu na ɔbɔle mɔdenle ɔyɛle mɔɔ le kpalɛ la. Ɔzɛlɛle Gyihova kɛ: “Bɔ ahonle mɔɔ anu te la wula me nu, na maa me sunsum fofolɛ mɔɔ gyi kpundiii la.”—Edwɛndolɛ 51:10.\nKomo ɛ nwo zo. Baebolo ne ka kɛ: “Mmamaa ɛtane di ɛ nwo zo konim.” (Wulomuma 12:21) Ɛhye kile kɛ ɔnle kɛ ɛmaa sɔnea nyia ɛ nwo zo tumi. Ɛbahola wɔakpa kɛ ɛbayɛ mɔɔ le kpalɛ la.\nDwenle ɛhye anwo: Saa ɛyia tɛnlabelɛ mɔɔ bie a ɔbamaa wɔayɛ ɛtane la a, kɛzi ɛbahola wɔahomo ɛ nwo zo na wɔayɛ mɔɔ le kpalɛ la ɛ?\n“Medwenle kɛzi saa meyɛ ɛtane bie a mebade nganeɛ la anwo. Me nwo badɔ me ɔ? Bie a, noko ɔnrɛhyɛ. Awieleɛ bɔkɔɔ ne, me nwo badɔ me ɔ? Kyɛkyɛ, me nwo ɛnrɛdɔ me fee. Nvasoɛ wɔ zo amgba ɔ? Kyɛkyɛ!”—Sophia.\nBaebolo nu neazo: Pɔɔlo. Pɔɔlo liele dole nu kɛ ɔlɛ subane mɔɔ ɛnle kpalɛ la, noko ɔhomole ɔ nwo zo. Ɔhɛlɛle kɛ: “Mekile me nwonane ne nyane na meyɛ ye kɛ akɛlɛ la.”—1 Kɔlentema 9:27.\nNɔhalɛ edwɛkɛ: Ɛdawɔ a ɔwɔ kɛ ɛsi mɔɔ ɛbayɛ ye wɔ sɔnea nwo la anwo kpɔkɛ a.\nKakye kɛ, sɔnea le mekɛ ezinra nu debie. Melissa mɔɔ ɛli ɛvolɛ 20 la ka kɛ: “Ninyɛne dɔɔnwo mɔɔ ɛnee le sɔnea kpole maa me wɔ mekɛ mɔɔ ɛnee mewɔ sukunwiɔ la ɛnle sɔnea ɛmmaa me ɛnɛ. “Saa medwenle ɛhye anwo a ɔmaa menyia anwodozo kɛ sɔnea mɔɔ melɛyia ye ɛnɛ la noko bɛapɛ nu na kenle bie mebado me nye me nzi meanwu ye kɛ yewie me boɛ ɔluakɛ memkpole bɛ.”\n“Saa mesi kpɔkɛ na mefa akɛnrasesebɛ meyɛ me kpɔkɛzilɛ ne anwo debie a, ɔboa me ɔmaa mekoati sɔnea. Kɛ neazo la, saa mesi debie bie anwo kpɔkɛ mewie a, mengakyi kpɔkɛzilɛ ne, mengakyi me adwenle wɔ nwo anzɛɛ memmaa awie gyɛne kpɔkɛzilɛ ɛngakyi me adwenle.”—Olivia.\n“Bɛpiepia mgbavolɛ nee mbɛlɛra dɔɔnwo kɛ bɛhɔ ɛkponledolɛ ngakyile bo na bɛva bɛ nwo bɛwula mɔɔ kɔ zo wɔ ɛkɛ ne la anu—nzanlonlɛ, nyiletane ɛnlonlɛ nee nla. Menwu ye kɛ saa meka ɛpiepianlɛ ɛhye mɔ anwo edwɛkɛ mekile me awovolɛ a ɔboa. Eza, mekpondɛ gyima memaa me nwo wɔ mekɛ mɔɔ menyɛ ɛhwee la a, ɔboa ɔmaa mekpo sɔnea mɔɔ bamaa meayɛ mɔɔ ɛnle kpalɛ la.”—Jared.\n“Sɔnea ko mɔɔ ɔyɛ se kɛ mebakpo la a le sɔnea ne mɔɔ bamaa meayɛ debie mɔɔ awie mɔ nwu ye kɛ nvonleɛ ɛnle nwo noko mame bie a mennwu ye zɔ la—le kɛ anyelielɛ ninyɛne ɛkpalɛ. Ɔwɔ kɛ ɛnwu mɔɔ ɛdie ɛdi la na wɔahola wɔakpo ɛpiepianlɛ zɔhane, na ɛhye hyia mekɛ nee anwubielɛ.”—Mayan.\n“Saa ɔba ye sɔnea nu a, ɔwɔ kɛ ɛdi nɔhalɛ ɛmaa ɛ nwo. Ɔwɔ kɛ ɛnwu yintanɛte ne azo ɛleka mɔɔ ɛkɔ a ɛbanwu ninyɛne mɔɔ bazɔ wɔ anlea, ɛbɛlatane nwo debie yɛɛ mɔɔ saa ɛnwu bɛ a ɛbayɛ la. Ɔwɔ kɛ ɛyɛ ngyehyɛleɛ amaa wɔandɔ sɔnea nu.”—Julian.\nNinyɛne sikalɛ nna mɔɔ baboa wɔ amaa wɔanyia anwosesebɛ wɔazi ɛ ti anwo kpɔkɛ la.\nFa nwa awie Fa nwa awie Kɛ Ɔkɛyɛ Na Meahola Meakpo Sɔnea Ɛ?\nijwyp edwɛkɛ 83


Edwɛne 124 | Yintanɛte Zo Baebolo | Ewiade Fofolɛ Ngilebɛbo\n“Saa ɛnee Gyihova nee yɛ ɛnlua a”\nYɛnyia yɛ ti yɛvi ɛhane mɔɔ ɛbubu la anu (7)\n‘Gyihova duma ne le yɛ moalɛ’ (8)\nAnwumavolɛ Edwɛne. Devidi edwɛne. 124 “Saa ɛnee Gyihova nee yɛ ɛnlua a”+ —Bɛmaa Yizilayɛ ɛha kɛ— 2 “Saa ɛnee Gyihova nee yɛ ɛnlua+Wɔ mekɛ mɔɔ menli dwazole tetale yɛ la a,+ 3 Anrɛɛ bɛmenle yɛ anyewɔzo+Wɔ mekɛ mɔɔ bɛvale yɛ nwo ɛya la.+ 4 Anrɛɛ nzule ne pianle yɛ hɔle,Anrɛɛ azudenle ne zenle yɛ* nwo zo.+ 5 Anrɛɛ nzule ne mɔɔ se kpole la hedale yɛ* nwo zo. 6 Ayɛlɛyelɛ ɛha Gyihova,Mɔɔ bɔle yɛ nwo bane vile yɛ kpɔvolɛma mɔɔ bɛle kɛ nane anwo ɛzulolɛ asa anu la. 7 Yɛle* kɛ aloma mɔɔ ɛdu ɛhɔƐvi bɔvolɛ ɛhane nu la;+Ɛhane ne bubule,Na yɛvile ɛsalɛ.*+ 8 Yɛ moalɛ wɔ Gyihova duma ne anu,+Anwuma nee aze* Yɛvolɛ ne.”\n^ Anzɛɛ “Yɛ ɛkɛla le.”\n^ Anzɛɛ “yɛnriandile.”


Edwɛne 43 | Yintanɛte Zo Baebolo | Ewiade Fofolɛ Ngilebɛbo\nNdɛnebuavolɛ Nyamenle ne die ngoane\n“Soa wɔ wienyi ne nee wɔ nɔhalɛ ne” (3)\n“Duzu ati a me rɛle ɛbɔ a?” (5)\n“Kendɛ Nyamenle” (5)\n43 O Nyamenle, bua me ndɛne,+Di me edwɛkɛ maa me+ wɔ maanle mɔɔ ɛnli nɔhalɛ la anu. Die me fi mɛlɛbɛla sonla nee amumuyɛnli asa anu. 2 Ɔluakɛ wɔmɔ a ɛle me Nyamenle nee me ɛvealeka a.+ Duzu ati a wɔvuandi me wɔdo ɛ? Duzu ati a ɔwɔ kɛ medua ye alɔbɔlɛ nu ɔlua me kpɔvolɛ ne nzisi ne ati ɛ?+ 3 Soa wɔ wienyi ne nee wɔ nɔhalɛ ne.+ Maa bɛli me nyunlu;+Maa bɛhile me adenle bɛhɔ wɔ boka nwuanzanwuanza ne azo nee wɔ ɛdanlɛsua kpole ne anu.+ 4 Akee mebahɔ Nyamenle afɔlemokyea ne anwo,+Nyamenle, me anyelielɛ kpole ne ɛkɛ. Na mebava haape meaye wɔ ayɛlɛ,+ O Nyamenle, me Nyamenle. 5 Duzu ati a me rɛle* ɛbɔ a? Duzu ati a meyɛ basaa wɔ me nu ɛ? Kendɛ Nyamenle,+Ɔluakɛ mebaye ye ayɛlɛ bieko kɛ me Ngoanedievolɛ Kpole nee me Nyamenle.+\n^ Anzɛɛ “me ɛkɛla arɛle.”


‘Gyihova Ati Bɛmaa Tenlenema Anye Ɛlie’—Edwɛndolɛ 64:10\nKENGA YE WƆ Afrikaans Albanian Altai Alur Amharic Amis Arabic Armenian Armenian (West) Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel (Western) Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Damara Dangme Danish Digor Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Giliki Guadeloupean Creole Guarani Gujarati Gun Haitian Creole Hausa Herero Hibulu Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kamba Kannada Kekchi Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe (North Central) Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (West Africa) Polish Ponapean Portuguese (Brazil) Portuguese (European) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nDIANA ɛnyia ɛvolɛ mɔɔ bo 80. Ɔ hu nyianle adwenle nu ewule bie na ɔlile ɛvolɛ dɔɔnwo wɔ ɛleka mɔɔ bɛnea wuliravolɛma la kolaa na yeawu. Eza ɔ mra mrenyia nwiɔ wule yɛɛ ɔnyianle kansa wɔ ɔ nyɛfo anu. Noko Diana asafo ne anu amra nwu ye wɔ Belemgbunlililɛ Asalo nee daselɛlilɛ nu kɛ ɔ nye die kpole.\nJohn vale ɛvolɛ mɔɔ bo 43 la yɛle neavolɛ adenduvo gyima. Ɛnee ɔ nye die ɛzonlenlɛ nwo adenle zɔhane anwo kpalɛ! Noko ɛnee ɔwɔ kɛ ɔgyakyi neavolɛ adenduvo gyima ne ɔkɔnea ye busuanli bie mɔɔ ɛnde kpɔkɛ la, na kɛkala, ɔlɛsonle wɔ ɛkɛ ne asafo ne anu. Saa menli mɔɔ ze John dɛba la nwu ye wɔ nyianu bo a, bɛkile kɛ ɔtɛkakyile. Ɔ nye tɛdie.\nDuzu ati a Diana nee John anye die ɛ? Kɛzi awie mɔɔ ɛlɛdi nyane la anye bahola alie ɛ? Yɛɛ kɛ ɔkɛyɛ na awie mɔɔ nwolɛ adenle mɔɔ ɔ nye die nwo ɛvi ɔ sa la anye bahola alie ɛ? Baebolo ne maa yɛnwu mualɛ ne, ɔka kɛ: “[Gyihova] ati bɛmaa tenlenema anye ɛlie.” (Edw. 64:10) Amaa yɛade nɔhalɛ edwɛkɛ ɛhye abo la, kyesɛ yɛnwu mɔɔ maa awie anye die kpalɛ la.\nANYELIELƐ MƆƆ ƐNDƐNLA ƐKƐ ƐNGYƐ\nKɛ mɔɔ ɛze la, ninyɛne bie mɔ wɔ ɛkɛ mɔɔ bɛmaa yɛ nye die a. Fa menli nwiɔ mɔɔ kulo bɛ nwo mɔɔ bɛlɛgya yɛɛ awie mɔɔ ɔbawo kakula anzɛɛ ɔbanyia teokelase gyimalilɛ fofolɛ la kɛ neazo. Ninyɛne ɛhye mɔ maa yɛ nye die, na ɔnyɛ nwanwane ɔluakɛ Gyihova a fa ninyɛne zɔhane mɔ maa a. Ɔdaye a ɔyɛle agyalɛ nee awolɛ nwo ngyehyɛleɛ a yɛɛ ɔdaye a ɔmaa menli gyimalilɛ wɔ Kilisiene asafo ne anu a.—Mɔl. 2:18, 22; Edw. 127:3; 1 Tim. 3:1.\nNoko, ninyɛne mɔɔ maa yɛ nye die la bie mɔ ɛndɛnla ɛkɛ ɛngyɛ. Ɔyɛ alɔbɔlɛ kɛ, ɔyɛ a agyalɛma ne anu ko ɛnli nɔhalɛ anzɛɛ ɔwu. (Yiz. 24:18; Hozia 3:1) Ngakula bie mɔ yɛ bɛ awovolɛ nee Nyamenle anwo anzosesebɛ, na bɔbɔ bɛtu bie mɔ. Samoɛle amra mrenyia ne mɔ anzonle Gyihova wɔ adenle kpalɛ zo yɛɛ Devidi nyɛleɛ maanle amaneɛnwunlɛ dɔɔnwo rale ye sua nu amra anwo zo. (1 Sa. 8:1-3; 2 Sa. 12:11) Ninyɛne ɛhye mɔ maa yɛdi nyane. Bɛmmaa yɛ nye ɛnlie.\nNwolɛ adenle mɔɔ Nyamenle menli bie mɔ lɛ la bahola avi bɛ sa ɔlua anwodolɛ, abusua nu ɛzonlelilɛ anzɛɛ nzenzaleɛ mɔɔ bara wɔ ahyehyɛdeɛ ne anu la ati. Menli dɔɔnwo mɔɔ ɛhɔ tɛnlabelɛ zɛhae anu la ka kɛ ɔyɛ a bɛkakye kɛzi ɛnee bɛ gyima ne maa bɛ kunlu dwo bɛ nwo la.\nYɛbahola yɛalie yɛado nu kɛ anyelielɛ ɛhye ɛndɛnla ɛkɛ ɛngyɛ. Ɔti, asoo anyelielɛ mɔɔ saa tɛnlabelɛ ne kakyi arɛlevilɛ nu bɔbɔ a ɔtɛnla ɛkɛ ne ɔkyɛ la wɔ ɛkɛ ɔ? Ɛhɛe, ɔluakɛ Samoɛle, Devidi yɛɛ awie mɔ gyɛne anye liele ɔnva nwo kɛ bɛyiale sɔnea la.\nANYELIELƐ MƆƆ TƐNLA ƐKƐ DAHUU\nƐnee Gyisɛse ze mɔɔ anyelielɛ kile la. Mɔɔ ɔwɔ anwuma mɔɔ ɛnee tɛnlabelɛ ne le kpalɛ la, ‘dahuu biala ɔ nye liele wɔ Gyihova anyunlu.’ (Mrɛ. 8:30) Mɔɔ ɔwɔ azɛlɛ ye azo la, ɛnee ɔyɛ a ɔyia ngyegyelɛ mɔɔ anu yɛ se kpalɛ. Noko, ɛnee ɔ nye die kɛ ɔbayɛ ɔ Ze ɛhulolɛdeɛ. (Dwɔn 4:34) Na dɔnehwele mɔɔ li awieleɛ mɔɔ ɛnee ɔlɛdi nyane la ɛ? Yɛkenga kɛ: “Ɔlua anyelielɛ ne mɔɔ bɛvale bɛziele ɔ nyunlu la ati, ɔgyinlanle ewule nloa wɔ amaneɛnwunlɛ baka zo.” (Hib. 12:2) Yemɔti yɛlɛ ndelebɛbo kpalɛ mɔɔ ɔti ɔwɔ kɛ yɛsuzu edwɛkɛ nwiɔ mɔɔ Gyisɛse hanle ye wɔ anyelielɛ nwo la anwo a.\nMekɛ bie mɔɔ Gyisɛse zoanle ye ɛdoavolɛma 70 kɛ bɛhɔbɔ edwɛkɛ ne nolo na bɛziale bɛrale la, bɛ nye liele ɔluakɛ bɛholale bɛdule sunsum ɛtane na bɛyɛle nwanwane ninyɛne. Akee Gyisɛse zele bɛ kɛ: “Bɛmmadi fɛlɛko kɛ sunsum ɛtane ne mɔ tie bɛ la, emomu bɛli fɛlɛko kɛ bɛhɛlɛ bɛ aluma wɔ anwuma.” (Luku 10:1-9, 17, 20) Ɛhɛe, debie mɔɔ maa yɛ nye die kpalɛ la a le kɛ Gyihova balie yɛ ado nu na tɛ kɛ yɛbanyia nwolɛ adenle titili bie. Ɔbahakye ɛdoavolɛ nɔhavoma zɔhane na ɛhye yɛ anyelielɛ kpole.\nMekɛ bie noko ɛnee Gyisɛse ɛlɛtendɛ ahile menli ekpunli bie. Dwuunli raalɛ bie vale nganeɛdelɛ hanle kɛ, anyelielɛ a le Gyisɛse mɔɔ le kilehilevolɛ kpalɛ la mame. Noko, Gyisɛse denrɛle ye adwenle na ɔhanle kɛ: “Kyɛkyɛ, emomu, anyelielɛ a le bɛdabɛ mɔɔ bɛtie Nyamenle edwɛkɛ ne na bɛdi zo la!” (Luku 11:27, 28) Awovolɛ anye bahola alie kɛ bɛtetele bɛ mra kpalɛ la, noko Gyihova mɔɔ bɛbadie ye na bɛava ye agɔnwolɛ la maa bɛ nye die kpole.\nNɔhalɛ nu, saa yɛnwu kɛ Gyihova die yɛ to nu a, ɔmaa yɛ nye die kpalɛ tɛla debie biala. Sɔnea maa yɛdi nyane, noko ɔnzi anyelielɛ ɛhye adenle. Saa yɛgyinla sɔnea ɛhye mɔ anloa a, ɔkile kɛ yɛli konim na ɔmaa yɛ ahonle di fɛlɛko. (Wlo. 5:3-5) Bieko, Gyihova fa ye sunsum ne maa menli mɔɔ lɛ ye nu anwodozo la yɛɛ anyelielɛ boka sunsum ne ma anwo. (Gal. 5:22) Ɛhye boa yɛ ɔmaa yɛte Edwɛndolɛ 64:10 abo kpalɛ, ɔka kɛ: “[Gyihova] ati, bɛmaa tenlenema anye ɛlie.”\nDuzu a boale John maanle ɔhɔle zo ɔnyianle anyelielɛ a?\nƐhye maa yɛnwu deɛmɔti Diana nee John mɔɔ yɛlimoa yɛha bɛ nwo edwɛkɛ la anye die dahuu ɔnva nwo ngyegyelɛ mɔɔ ɛnee bɛlɛyia la. Diana ka kɛ: “Meva Gyihova meyɛ me ɛvealeka kɛ mɔɔ kakula fa ye awovolɛ yɛ ye ɛvealeka la.” Kɛzi ɔyɛ ɔnwu kɛ Nyamenle die ye to nu ɛ? Ɔtoa zo kɛ “Mete nganeɛ kɛ yeyila me na yemaa me anwosesebɛ mɔɔ mekola mefa mebɔ edwɛkɛ ne nolo a, ɛhye maa me nye die dahuu.” John mɔɔ ɛlɛyɛ dɔɔnwo wɔ daselɛlilɛ gyima ne anu ɔvi mekɛ mɔɔ ɔgyakyile neavolɛ adenduvo gyima mɔɔ ɔ nye die nwo la ka debie mɔɔ ɛboa ye la anwo edwɛkɛ kɛ: “Ɔvi 1998 mɔɔ bɛkpale me kɛ mengile Azonvolɛ Ndetelɛ Sukulu sukoavoma debie la, menyia nwolɛ adenle meyɛ bɛtianwo debiezukoalɛ kpalɛ medɛla mekɛ biala.” Ɔka ɔ nee ɔ ye anwo edwɛkɛ kɛ: “Adwenle mɔɔ yɛnyianle ye wɔ Gyihova ɛzonlenlɛ nwo wɔ ɛvolɛ dɔɔnwo mɔɔ ɛraze la a le kɛ, nwolɛ adenle biala mɔɔ yɛbanyia la yɛbava yɛali gyima, ɛhye ammaa nzenzaleɛ mɔɔ yɛbayɛ la anyɛ se. Yɛtɛnunle yɛ nwo wɔ ɛhye anwo.”\nMenli dɔɔnwo ɛnwu kɛ edwɛkɛ mɔɔ wɔ Edwɛndolɛ 64:10 la le nɔhalɛ. Fa agyalɛma bie mɔɔ vale ɛvolɛ mɔɔ bo 30 zonlenle wɔ United States Bɛtɛle la kɛ neazo. Bɛhanle kɛ bɛhɔyɛ adekpakyelɛ titili. Bɛka kɛ, “Nɔhalɛ nu, saa nwolɛ adenle mɔɔ ɛ nye die nwo la fi ɛ sa a, ɔmaa ɛdi nyane.” Noko bɛdoale zo kɛ, “ɛnrɛhola ɛnrɛli nyane dahuu.” Bɛ nee bɛ asafo ne bɔle nu yɛle daselɛlilɛ gyima ne ndɛndɛ. Agyalɛma ne hanle kɛ: “Yɛyɛle ninyɛne titili bie mɔ anwo asɔne.” Mɔɔ yɛnwunle kɛ Gyihova ɛdie yɛ asɔneyɛlɛ la, yɛ nye liele kpole. Yɛrale la, yeangyɛ, mediema dɔɔnwo bɔle adekpakyelɛ gyima ne abo na yɛnyianle Baebolo sukoavoma nwiɔ mɔɔ bɔ mɔdenle.\nNɔhalɛ nu, tɛ mekɛ ne amuala a yɛ nye balie a, ɔdwu mekɛ ne bie a, ninyɛne ɛnrɛhɔ ye boɛ. Noko Gyihova vale ye sunsum ne maanle bɛhɛlɛle edwɛkɛ mɔɔ wɔ Edwɛndolɛ 64:10 la. Saa yɛ sa nu to bɔbɔ a, yɛbahola yɛanyia anwodozo kɛ “tenlenema” mɔɔ di nɔhalɛ ɔnva nwo kɛ bɛ tɛnlabelɛ kakyi arɛlevilɛ nu la ‘anye die wɔ Gyihova anu.’ Bieko, yɛ nye la kɛ “anwuma fofolɛ nee azɛlɛ fofolɛ” ne mɔɔ Gyihova ɛva ɛbɔ yɛ ɛwɔkɛ la bara nu. Akee alesama sinlidɔlɛ bavi ɛkɛ ne bɔkɔɔ. Nyamenle menli kɔsɔɔti ‘anye balie na bɛali fɛlɛko dahuu’ wɔ mɔɔ ɔlɛbɔ nee mɔɔ ɔbava yeamaa bɛ la anwo.—Aye. 65:17, 18.\nPɛ ɛhye anwo nvoninli: ɛlɛ kpɔkɛdelɛ kpalɛ yɛɛ alehyenlɛ biala ɛlɛ anwosesebɛ. Ɛnrɛhakye nyane mɔɔ ɛlɛdi wɔ ewiade ɛhye anu la bieko. Yɛlɛ anwodozo kɛ “ninyɛne dɛba ne mɔ abo zo baminli mɔɔ awie ɛnrɛhakye bɛ bieko a.” Ewudwazo ne mɔɔ yɛ nwanwane la baha yɛ muala abɔ nu bieko. Menli mgbe dɔɔnwo bade nganeɛ kɛ awovolɛ ne mɔɔ Gyisɛse dwazole bɛ ra raalɛ ne mɔɔ ɛli ɛvolɛ 12 rale ngoane nu la: “Bɛnwunle ɛhye la, ɔyɛle bɛ nwanwane kpole.” (Maake 5:42) Akee alesama kɔsɔɔti mɔɔ wɔ azɛlɛ ye azo la bayɛ “tenlenema” bɔkɔɔ na ‘Gyihova ati, bɛ nye balie.’\nFa nwa awie Fa nwa awie ‘Gyihova Ati Bɛmaa Tenlenema Anye Ɛlie’


Esiane Si—Ɛtane nee Amaneɛnwunlɛ Ɛbu Zo!\nKENGA YE WƆ Afrikaans Albanian Amharic Arabic Armenian Armenian (West) Aymara Azerbaijani Azerbaijani (Cyrillic) Bengali Bicol Bislama Bulgarian Catalan Cebuano Chichewa Chinese (Shanghainese) Chinese (Sichuanese Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatian Czech Dangme Danish Dutch Efik English Estonian Ewe Finnish French Ga Georgian German Giliki Guarani Gujarati Haitian Creole Hibulu Hiligaynon Hindi Hungarian Igbo Iloko Indonesian Italian Japanese Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kisonge Kongo Korean Krio Lingala Lithuanian Luganda Luo Macedonian Malagasy Malay Malayalam Maltese Marathi Maya Mazatec (Huautla) Mizo Moore Myanmar Ndebele (Zimbabwe) Nepali Ngabere Norwegian Nyaneka Nzema Ossetian Otetela Pangasinan Papiamento (Aruba) Papiamento (Curaçao) Persian Polish Portuguese (Brazil) Quechua (Bolivia) Quichua (Imbabura) Rarotongan Romanian Russian Samoan Sango Sepedi Serbian (Cyrillic) Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Spanish Sranantongo Swahili Swahili (Congo) Swedish Tagalog Tahitian Tamil Tatar Telugu Thai Tigrinya Tiv Tongan Tshiluba Tsonga Turkish Tuvaluan Twi Ukrainian Umbundu Urdu Vietnamese Wayuunaiki Xhosa Yoruba Zande Zulu\nEDWƐKƐ TITILE | KƐMƆTI A ESIANE TO KPALƐMA Ɛ?\nEsiane Ɛbu Zo!\nSmita, * raalɛ mɔɔ ɛnyia ɛvolɛ 35 mɔɔ wɔ Dhaka, Bangladesh la, le mɔɔ ɛnee bɛze ye kɛ ɔle sonla mɔɔ lɛ ɛlɔlɛ na ɔdwenle sonla nwo a. Ɛnee menli ze ye kɛ agyalɛ raalɛ mɔɔ bɔ mɔdenle na ɔ nye die kɛ ɔbaboa awie mɔ yeamaa bɛanwu Nyamenle anwo debie mɔɔ yezukoa la. Nea kɛzi ɔzinle ye abusua ne nee ɔ gɔnwo mɔ anwo kɛ Smita anwo dole ye arɛlevilɛ nu na ɔwule wɔ dapɛne ne anu la!\nJames nee ɔ ye, agyalɛma mɔɔ ɛbo ɛvolɛ 30 la, ɛnee bɛlie duma kɛ Smita la. Kenle ko bie, bɛhɔle kɛ bɛkakpɔla bɛ gɔnwo mɔ wɔ United States, Adɔleɛ Ɛnweanloa. Bɛanzia bɛamba sua nu wɔ New York bieko. Mekɛ mɔɔ bɛhɔle la, bɛyiale kale esiane na bɛwule, ɛhye manle bɛ alɔvolɛ nee bɛ gɔnwo mɔ gyimayɛvoma minlinle debie mɔɔ sonle bolɛ.\nƆngyia kɛ ɛnea moa na wɔanwu kɛzi ɛtane nee amaneɛnwunlɛ ɛbu zo ɛnɛ la. Konle maa maanlema nee sogyama wu. Bɛdi ɛtane bɛtia menli mɔɔ ɛnze nwolɛ ɛhwee la na bɛyɛ bɛ basabasa. Esiane mɔɔ yɛ ɛzulolɛ nee anwodolɛ mɔɔ maa menli bubu la to awie biala ɔnva nwo kɛzi bɛde la. Esiane sɛkye maanlema dɔɔnwo mɔɔ ɔmkpa nu a. Adwenletane nee nzisi ɛbu zo. Bie a ɛhye bie ɛdo wɔ ɛlɛ.\nYɛbahola yɛabiza kpuyia ɛhye mɔ yɛamaa yɛafɛta kɛ:\nAsoo Nyamenle di ninyɛne zɛhae mɔ anwo ɛzonle ɔ?\nAsoo esiane si ala, anzɛɛ sonla a yɛ a?\nAsoo ɔbahola yeayɛ Karma, kile kɛ, mɔɔ awie yɛle ye dɛba ne la a maa ɔnwu amaneɛ ɔ?\nSaa tumivolɛ Nyamenle bie wɔ ɛkɛ a, kɛmɔti a ɔmbɔ kpalɛma anwo bane ɔnvi esiane nwo ɛ?\nAsoo ɛtane nee amaneɛnwunlɛ ɛnrɛra ɛbɛlabɔlɛ nu ɛlɛ ɔ?\nAmaa yɛabua kpuyia ɛhye mɔ la, ɔwɔ kɛ yɛte kpuyia nwiɔ ɛhye mɔɔ hyia la mualɛ ne abo: Kɛmɔti a esiane si ɛ, na duzu a Nyamenle bayɛ ye wɔ nwolɛ a?\n^ ɛden. 3 Bɛhakyi aluma ne.\nFa nwa awie Fa nwa awie Esiane Ɛbu Zo!


Saa ɛkulo kɛ ɛnwu awie kpalɛ a, debie mɔɔ limoa mɔɔ ɛbabiza la a le ye duma. Saa anrɛɛ ɔwɔ kɛ ɛbiza Nyamenle noko duma a, duzu a ɔbaha a?\n“Medame a mele [Gyihova] a, me duma ɛne!”—Ayezaya 42:8.\nWɔde duma ɛhye ɛlɛ ɔ? Bie a ɛtɛtele ye ɛlɛ ɔluakɛ Baebolo edwɛbohilelɛma dɔɔnwo ɛnda ɛnva Nyamenle duma ne ɛnli gyima. Bɛta bɛfa amodinli “AWULAE” anzɛɛ “ƐDƐNKƐMA” bɛsie ɔ gyakɛ anu. Noko Nyamenle duma ne finde fane kɛyɛ 7,000 wɔ aneɛ mɔɔ bɛlimoale bɛvale bɛhɛlɛle Baebolo ne la anu. Ɔvi Hibulu Kɔnsɔnante nna mɔɔ gyi ɛkɛ ne maa YHWH anzɛɛ JHVH la anu. Ɔvi tete ne bɛhile nu wɔ Nrelenza nu kɛ “Jehovah.”\nNyamenle duma ne finde dɔɔnwo wɔ Hibulu ngɛlɛlera ne anu yɛɛ ɛbanwu ye wɔ ngilebɛbo dɔɔnwo anu\nNyevile Wulera Ne Anu Edwɛndolɛ Nwomamobɔleɛ Ne Ɛvoya mɔɔ limoa Y.M., HIBULU\nTyndale ngilebɛbo 1530, NRENLEZA\nReina-Valera ngilebɛbo 1602, SPANISH\nDEƐMƆTI NYAMENLE DUMA NE HYIA LA\nDuma ne anwo hyia Nyamenle mumua ne. Nyamenle mumua ne a kpale ye duma ne a. Ɔhanle kɛ: “Ɛhye a le me duma wɔ melɛ mɔɔ ɛnlɛ awieleɛ, na ɛhye yɛɛ ɔwɔ kɛ awolɛndoazo kɔsɔɔti fa fɛlɛ me a.” (Adendulɛ 3:15) Wɔ Baebolo ne anu, Nyamenle duma ne finde fane dɔɔnwo tɛla ye amodinli ne mɔ, le kɛ Tumivolɛ Bedevinli, Egya, Awulae, anzɛɛ Nyamenle. Eza ye duma ne finde fane dɔɔnwo tɛla duma biala mɔɔ wɔ Baebolo ne anu, le kɛ Ebileham, Mosisi, Devidi, anzɛɛ Gyisɛse. Bieko, Gyihova kulo kɛ menli nwu ye duma ne. Baebolo ne ka kɛ: “Maa bɛnwu kɛ ɛdawɔ ɛ ngomekye, mɔɔ wɔ duma a le [Gyihova] la a ɛle Anwuma Anwumanli ne mɔɔ sie azɛlɛ ye a.”—Edwɛndolɛ 83:18.\nDuma ne anwo hyia Gyisɛse. Wɔ asɔneyɛlɛ mɔɔ bɛfɛlɛ ye Yɛ Ze Mɔɔ Wɔ Anwuma anzɛɛ Awulae Nzɛlɛlɛ ne anu, Gyisɛse hilele ye ɛdoavolɛ ne mɔ kɛ bɛzɛlɛ Nyamenle kɛ ‘ye duma nwo ɛde.’ (Mateyu 6:9) Ɔyɛle asɔne kɛ: “Egya, wula wɔ duma anyunlunyia.” (Dwɔn 12:28) Gyisɛse maanle Nyamenle duma ne mɔɔ ɔwula ye anyunlunyia la hyianle ye wɔ ye ɛbɛlabɔlɛ nu, ɛhye ati ɔyɛle asɔne kɛ: “Memaa bɛnwu wɔ duma yɛɛ mebamaa bɛanwu ye.”—Dwɔn 17:26.\nDuma ne anwo hyia menli mɔɔ ze Nyamenle la. Nyamenle tete azonvolɛ ɛnee ze kɛ saa bɛbanyia banebɔlɛ nee ngoanelielɛ a, ɔgyi Nyamenle duma ne azo. “[Gyihova] duma ne le aranemgbole; sonla mɔɔ le tenlene la nriandi kɔfea nu a, ɔ nwo kɔlɔnwo.” (Mrɛlɛbulɛ 18:10) “Awie biala mɔɔ kɛbɔ Gyihova duma la, bɛbalie ye ngoane.” (Wulomuma 10:13) Baebolo ne maa yɛnwu kɛ Nyamenle duma ne bamaa yɛanwu ye azonvolɛ. “Maanle maanle kɔsɔɔti di bɛ nyamenle ne mɔ mɛla zo na bɛsonle bɛ, na yɛmɛ, yɛbazonle [Gyihova] yɛ Nyamenle ne na yɛali ye mɛla zo dahuu.”—Maeka 4:5; Gyima ne 15:14.\nMƆƆ DUMA NE DA YE ALI LA\nDuma ne maa yɛnwu Nyamenle kpalɛ. Mbɔlɔba dɔɔnwo ka kɛ duma Gyihova ne kile kɛ “Ɔmaa Ɔyɛ Ɛkɛ.” Gyihova Nyamenle maanle mɔɔ ye duma ne kile la lale ali wɔ mekɛ mɔɔ ɔhanle ɔ nwo edwɛkɛ ɔhilele Mosisi kɛ: “Medame a le Medame” la. Bɛkola bɛkile Hibulu aneɛ mɔɔ bɛvale bɛhɛlɛle edwɛkɛ ɛhye la abo kɛ “Mebayɛ Me Nwo Mɔɔ Mekpondɛ Kɛ Meyɛ La.” (Adendulɛ 3:14) Nyamenle duma ne maa yɛnwu ye kpalɛ yɛtɛla kɛ ɔle Bɔvolɛ ala. Ye duma ne maa ɔda ali kɛ ɔkola ɔyɛ ɔ nwo anzɛɛ ye abɔdeɛ kɛzi ɔkulo kɛ ɛyɛ ye biala la ɔmaa ye bodane ba nu. Nyamenle amodinli maa yɛnwu ye dibilɛ nee ye tumi, noko ye duma Gyihova ne ala a maa yɛnwu ye sonla holɛ nee mɔɔ ɔkola ɔyɛ la.\nNyamenle duma ne maa yɛnwu kɛ ɔkulo yɛ. Mɔɔ Nyamenle duma ne kile la maa yɛnwu kɛzi ɔkulo ye abɔdeɛ, mɔɔ yɛdayɛ noko yɛboka nwo la. Bieko, ye duma ne mɔɔ yemaa yɛnwu ye la di daselɛ kɛ ɔkulo kɛ yɛnwu ye. Ɔlimoale ɔbɔle ye duma ɔhilele yɛ kolaa na yɛanwu bɔbɔ kɛ ɔwɔ kɛ yɛbiza ye. Ɔda ali kɛ, Nyamenle kulo kɛ yɛnwu ye kɛ ɔnle adalɛ Nyamenle, emomu ɔle Awie mɔɔ wɔ ɛkɛ ne mɔɔ yɛbahola yɛabikye ye a.—Edwɛndolɛ 73:28.\nNyamenle duma ne mɔɔ yɛbava yɛali gyima la kile kɛ yɛkulo ye. Kɛ neazo la, bie a ɛbabɔ wɔ duma kpalɛ wɔahile awie mɔɔ ɛkulo kɛ ɛfa ye agɔnwolɛ la kɛ ɔva ɔvɛlɛ wɔ. Saa ahenle ɛngulo kɛ ɔfa ɔfɛlɛ wɔ a, kɛzi ɛbade nganeɛ ɛ? Bie a ɛbabiza ɛ nwo kɛ, asoo ahenle kulo kɛ ɔfa me agɔnwolɛ amgba? Zɔhane ala a ɔde wɔ Nyamenle afoa nu a. Gyihova ɛbɔ ye duma ne ɛhile alesama na ɔmaa yɛ anwosesebɛ kɛ yɛva yɛvɛlɛ ye. Saa yɛyɛ ye zɔ a, yɛmaa Gyihova nwu ye kɛ yɛkulo kɛ yɛbikye ye. Duzu ati ɔ? Ɔnwu ‘bɛdabɛ mɔɔ bɛdwenle ye duma’ ne anwo la.—Malakae 3:16.\nNyamenle duma ne mɔɔ yɛbanwu ye la le debie mɔɔ limoa mɔɔ hyia. Noko ɔnle kɛ ɔka ɛkɛ ne ala. Ɔwɔ kɛ yɛnwu Ahenle ne mɔɔ duma ne la ɔ nwo zo la. Ɔhyia kɛ yɛsukoa ye subane ne mɔ.\nKƐ BƐFƐLƐ NYAMENLE Ɛ? Nyamenle duma a le Gyihova. Nyamenle angome a lɛ duma ɛhye mɔɔ maa yɛnwu kɛ ɔle awie mɔɔ bahola ali ye bodane nwo gyima a\nNIENWU A NYAMENLE VI RALE A?\nMenli dɔɔnwo dwenle kpuya ɛhye anwo. Bie a, ɛdawɔ noko wɔdwenle nwolɛ. Wɔ adenle fofolɛ zo: Saa Nyamenle a bɔle anwuma nee aze nee debie biala mɔɔ wɔ nu la a, ɛnee Nyamenle vi nienwu a ɔrale a?\nAbɔdeɛ nwo nrɛlɛbɛvoma die di kɛ ninyɛne mɔɔ wɔ aleɛabo la amuala lɛ bɛ mɔlebɛbo. Mɔɔ nee adwenle ɛhye le ko la, ngyɛnu mɔɔ limoa wɔ Baebolo ne anu la ka kɛ: “Mɔlebɛbo ne Nyamenle bɔle anwuma nee aze.”—Mɔlebɛbo 1:1.\nAnwuma nee aze ɛnrɛhola ɛnrɛra mɔɔ bɛambɔ a. Awie anyɛ debie a, debie ɛnrɛra. Kolaa na anwuma nee aze ara la, saa ɛnee awie biala ɛnle ɛkɛ a, anrɛɛ yɛnlɛ debie mɔɔ bɛfɛlɛ ye anwuma nee aze. Ɔnla aze kɛ yɛbade ɔ bo, noko awie mɔɔ ɔnlɛ ye mɔlebɛbo nee awieleɛ na ɔle sunsum la a bɔle anwuma nee aze a. Gyihova Nyamenle mɔɔ ye tumi ne ɛnlɛ ye awieleɛ na ɔle sunsum nu sonla mɔɔ ze nrɛlɛbɛ la a Bɔle Ɛhye mɔ a.—Dwɔn 4:24.\nBaebolo ne ka ye wɔ Nyamenle anwo kɛ: “Mekɛ mɔɔ ɛkabɔ awoka, anzɛɛ azɛlɛ ye nee ewiade ye la, ɔvi tete, mɔɔ kɔdwu mekɛ mɔɔ ɛnlɛ awieleɛ, ɛle Nyamenle.” (Edwɛndolɛ 90:2) Ɛhye kile kɛ, Nyamenle wɔ ɛkɛ ne dahuu. Akee wɔ “mɔlebɛbo ne” ɔbɔle anwuma nee aze.—Yekile 4:11.\nNyamenle subane titili ne mɔ a le boni?\nFa nwa awie Fa nwa awie Kɛ Bɛfɛlɛ Nyamenle Ɛ?\nAluma Nyɛ A Nyamenle Lɛ A?


KENGA YE WƆ Afrikaans Albanian Alur America Mumule Aneɛ Amharic Arabic Argentina Mumule Aneɛ Armenian Armenian (West) Ashaninka Australia Mumule Aneɛ Austria Mumule Aneɛ Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Belgium French Mumule Aneɛ Belize Kriol Bengali Bicol Bislama Bolivia Mumule Aneɛ Brazil Mumule Aneɛ Britain Mumule Aneɛ Bulgarian Cambodian Catalan Cebuano Changana (Mozambique) Chichewa Chile Mumule Aneɛ China Mumule Aneɛ Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chol Cibemba Colombia Mumule Aneɛ Costa Rica Mumule Aneɛ Croatia Mumule Aneɛ Croatian Cuba Mumule Aneɛ Cubeo Czech Czech Mumule Aneɛ Dangme Danish Drehu Dutch Dutch Mumule Aneɛ Ecuador Mumule Aneɛ Efik Emberá (Catío) Emberá (Northern) English Estonian Ewe Fijian Filipi Mumule Aneɛ Finnish French French Mumule Aneɛ Ga Galician Garifuna Georgian German German Mumule Aneɛ Ghana Mumule Aneɛ Giliki Giliki Mumule Aneɛ Greenlandic Guambiano Guarani Guatemala Mumule Aneɛ Gujarati Gun Haitian Creole Hibulu Hiligaynon Hindi Hindi (Roman) Hiri Motu Honduras Mumule Aneɛ Hungarian Hungary Mumule Aneɛ Icelandic Igbo Iloko India Mumule Aneɛ Indonesia Mumule Aneɛ Indonesian Inga Ireland Mumule Aneɛ Isoko Israel Mumule Aneɛ Italian Italy Mumule Aneɛ Jamaican Creole Jamaican Sign Language Japan Mumule Aneɛ Japanese Javanese Kabiye Kamba Kannada Karen (S'gaw) Kazakh Kenya Mumule Aneɛ Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kongo Korea Mumule Aneɛ Korean Kosraean Krio Kwangali Kwanyama Laotian Latvian Lingala Lithuanian Luganda Lunda Luo Luvale Macedonian Macua Macushi Madagascar Mumule Aneɛ Malagasy Malawi Mumule Aneɛ Malay Malayalam Malaysia Mumule Aneɛ Maltese Mambwe-Lungu Mapudungun Marathi Marshallese Maya Mexico Mumule Aneɛ Mixtec (Guerrero) Moore Motu Mozambique Mumule Aneɛ Myanmar Myanmar Mumule Aneɛ Navajo Ndau Ndebele Ndebele (Zimbabwe) Nepali New Zealand Mumule Aneɛ Nias Nicaragua Mumule Aneɛ Nigeria Mumule Aneɛ Norwegian Nyaneka Nyungwe Nzema Oromo Ossetian Otetela Panama Mumule Aneɛ Pangasinan Papiamento (Curaçao) Paraguay Mumule Aneɛ Pennsylvania German Persian Peru Mumule Aneɛ Polish Polish Mumule Aneɛ Ponapean Portugal Mumule Aneɛ Portuguese (Brazil) Portuguese (European) Punjabi Punjabi (Roman) Páez Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quechua (Huaylla Wanca) Rapa Nui Romanian Russia Mumule Aneɛ Russian Salvador Mumule Aneɛ Samoan Sango Sateré-Mawé Sena Sepedi Sepulana Serbian (Cyrillic) Serbian (Roman) Sesotho (Lesotho) Setswana Seychelles Creole Shona Sikuani Silozi Singapore Sign Language Sinhala Slovak Slovakia Mumule Aneɛ Slovenia Mumule Aneɛ Slovenian Solomon Islands Pidgin South Africa Mumule Aneɛ Spain Mumule Aneɛ Spanish Sranantongo Sunda Swahili Swahili (Congo) Swati Sweden Mumule Aneɛ Swedish Swiss German Mumule Aneɛ Tagalog Tahitian Taiwan Mumule Aneɛ Tajiki Tamil Tatar Telugu Tetun Dili Thai Thai Mumule Aneɛ Ticuna Tigrinya Tiv Tojolabal Tok Pisin Tongan Torres Strait Creole Totonac Tshiluba Tshwa Tsonga Turkish Turkmen Tuvaluan Twi Tzotzil Uighur (Cyrillic) Ukrainian Umbundu Urdu Uruguay Mumule Aneɛ Uzbek Uzbek (Roman) Venda Venezuela Mumule Aneɛ Vietnamese Wallisian Waray-Waray Wayuunaiki Xavante Xhosa Yoruba Zapotec (Isthmus) Zimbabwe Mumule Aneɛ Zulu zambia Mumule Aneɛ\nƐzoanvolɛma Gyima 9:1-43\nSɔɔlo ɛlɛkɔ Damasekɛse (1-9)\nBɛzoanle Ananayase kɛ ɔhɔboa Sɔɔlo (10-19a)\nSɔɔlo hanle Gyisɛse anwo edwɛkɛ wɔ Damasekɛse (19b-25)\nSɔɔlo hɔle Gyɛlusalɛm (26-31)\nPita yɛle Yiniase ayile (32-35)\n9 Na Sɔɔlo mɔɔ ɛnee ɔlɛkɔ zo yeanwunlonwunla Awulae ɛdoavolɛma ne na ɔkulo kɛ ɔku bɛ la,+ hɔle ɛsɔfo kpanyinli ne ɛkɛ 2 na ɔzele ye kɛ ɔmaa ye ngɛlata ɔmaa ɔva ɔhɔ nyianu azua mɔɔ wɔ Damasekɛse la anu, amaa yeahye* awie biala mɔɔ ɔbanwu ye kɛ ɔboka Adenle Ne+ anwo la, nrenyia o, raalɛ o yeara Gyɛlusalɛm. 3 Na mɔɔ ɔlua adenle zo na ɔbikyele Damasekɛse la, arɛlevilɛ nu ala wienyi bie vi anwuma rabɔle yiale ye,+ 4 na ɔdɔle aze, na ɔdele kɛ ɛnelɛ bie ɛlɛka ahile ye kɛ: “Sɔɔlo, Sɔɔlo, duzu ati a ɛlɛyɛ me kpɔdekpɔde ɛ?” 5 Ɔbizale kɛ: “Yɛmenle, ɛdawɔ nwane ɔ?” Ɔhanle kɛ: “Medame Gyisɛse+ mɔɔ ɛlɛyɛ me kpɔdekpɔde la ɔ.+ 6 Noko dwazo na kɔ suakpole ne azo na bɛbaha mɔɔ ɔwɔ kɛ ɛyɛ la bɛahile wɔ.” 7 Akee menli mɔɔ nee ye lua la gyinlanle na ɛnee bɛdɔ mumule, bɛdele ɛnelɛ ne ɛdeɛ, noko bɛannwu awie biala.+ 8 Sɔɔlo akee vile azɛlɛ ne anwo dwazole, ɛnee ɔ nye ne gua zo ɛdeɛ, noko ɛnee ɔnnwu ɛhwee. Yemɔti bɛzɔle ɔ sa na bɛ nee ye hɔle Damasekɛse. 9 Na yeannwu debie too kenle nsa,+ yɛɛ yeanli na yeanlo debie. 10 Ɛnee ɛdoavolɛ bie mɔɔ bɛfɛlɛ ye Ananayase+ la wɔ Damasekɛse, Awulae hanle hilele ye wɔ ɛnyelɛzodeɛnwunlɛ nu kɛ: “Ananayase!” Ɔbuale kɛ: “Awulae, mewɔ ɛke.” 11 Awulae zele ye kɛ: “Dwazo, kɔ awɔdenle ne mɔɔ bɛfɛlɛ ye Fɔɔnwo la azo na kɔkpondɛ nrenyia bie mɔɔ bɛfɛlɛ ye Sɔɔlo mɔɔ vi Taasɛse+ la, ɔwɔ Dwudase sua nu ɛkɛ. Na nea! ɔlɛyɛ asɔne, 12 na yenwu nrenyia bie mɔɔ bɛfɛlɛ ye Ananayase la wɔ ɛnyelɛzodeɛnwunlɛ nu kɛ yerava ɔ sa yegua ɔ nwo zo amaa yeanwu debie bieko.”+ 13 Noko Ananayase buale kɛ: “Awulae, mede nrenyia ɛhye anwo edwɛkɛ mevi menli dɔɔnwo ɛkɛ ne kɛ yeyɛ wɔ nwuanzanwuanzama mɔɔ wɔ Gyɛlusalɛm la kpɔdekpɔde dɔɔnwo. 14 Na ɛsɔfo mgbanyima ne mɔ ɛmaa ye tumi kɛ ɔrɛla ɛke na ɔrahye* awie biala mɔɔ kɛbɔ wɔ duma la.”+ 15 Noko Awulae zele ye kɛ: “Kɔ! ɔluakɛ mekpa nrenyia* ɛhye+ kɛ ɔli me duma ne anwo daselɛ ɔhile maanle maanle+ nee arelemgbunli+ yɛɛ Yizilayɛma. 16 Ɔluakɛ mebamaa yeanwu amaneɛ dɔɔnwo ne mɔɔ ɔbanwu ye wɔ me duma nu la wienyi.”+ 17 Ɔti Ananayase hɔle na ɔwolole sua nu ɛkɛ na ɔvale ɔ sa ɔguale ɔ nwo zo na ɔhanle kɛ: “Adiema Sɔɔlo, Awulae Gyisɛse mɔɔ yele ɔ nwo hilele wɔ wɔ adenle nu wɔ mekɛ mɔɔ ɛlɛba la ɛzoa me ɛ nwo ɛke amaa wɔanwu debie bieko na sunsum nwuanzanwuanza ne ayi wɔ tɛkɛɛ.”+ 18 Na ɛkɛ ne ala, debie bie mɔɔ le kɛ fɛlɛ abonle la vi ɔ nye zo guale aze na ɔnwunle debie bieko. Na ɔdwazole ɔmaanle bɛzɔnenle ye,* 19 ɔlile debie na ɔnyianle anwosesebɛ. Ɔ nee ɛdoavolɛma ne dɛnlanle mekɛ ekyi wɔ Damasekɛse,+ 20 na ndɛndɛ ne ala ɔhɔle nyianu azua ne mɔ anu na ɔbɔle ɔ bo ɔhanle Gyisɛse anwo edwɛkɛ kɛ yemɔ a ɔle Nyamenle Ara ne a. 21 Noko ɔyɛle bɛdabɛ mɔɔ bɛdiele ye la amuala azibɛnwo na bɛhanle kɛ: “Asoo tɛ nrenyia ne mɔɔ yɛle bɛdabɛ mɔɔ bɛbɔle duma ɛhye kpɔdekpɔde wɔ Gyɛlusalɛm la ɛne?+ Asoo yeamba ɛke kɛ ɔbahye bɛ* na yeava bɛ yeahɔmaa ɛsɔfo mgbanyinli ne mɔ ɔ?”+ 22 Noko Sɔɔlo hɔle zo nyianle tumi kpole kpalɛ na kɛzi ɔhilehilele nu kɛ Gyisɛse a le Kelaese ne la zinle Dwuuma mɔɔ wɔ Damasekɛse la anwo kpalɛ.+ 23 Na mekɛ guale nu la, Dwuuma ne bɔle adwenle kɛ bɛku ye.+ 24 Noko Sɔɔlo nwunle adwenle mɔɔ bɛbɔle ye wɔ ɔ nwo la. Eza bɛtetɛle ye wɔ nlenkɛ mgbole ne mɔ anloa alehyenlɛ nee aledwolɛ kɛ bɛbanyia ye bɛahu ye. 25 Yemɔti ye ɛdoavolɛma ne vale ye dɛnlanle kɛndɛne nu na bɛvale ye bɛluale bane ne tokule bie anu nɔɔzo bɛdwulale ye aze bɛtɛɛ.+ 26 Mɔɔ ɔrale Gyɛlusalɛm+ la, ɔbɔle mɔdenle kɛ ɔkaboka ɛdoavolɛma ne anwo noko ɛnee bɛ muala bɛsulo ye, ɔluakɛ bɛanlie bɛanli kɛ ɔle ɛdoavolɛ. 27 Yemɔti Baanabase+ raboale ye na ɔvale ye ɔhɔle ɛzoanvolɛma ne ɛkɛ, ɔhanle kɛzi Sɔɔlo nwunle Awulae wɔ adenle nu+ na ɔdendɛle ɔhilele ye nee kɛzi Sɔɔlo vale akɛnrazilɛ dendɛle wɔ Gyisɛse duma nu wɔ Damasekɛse la anwo edwɛkɛ kɔsɔɔti ɔhilele bɛ.+ 28 Yemɔti ɔdɛnlanle bɛ nwo ɛkɛ na ɔ nee bɛ hɔle ɛleka biala mɔɔ bɛhɔle la* wɔ Gyɛlusalɛm, ɔvale akɛnrazilɛ ɔdendɛle wɔ Awulae duma nu. 29 Ɔ nee Dwuuma mɔɔ bɛka Giliki aneɛ la dendɛle yɛɛ bɛzule kpolera, na bɛbɔle mɔdenle kɛ bɛku ye.+ 30 Mɔɔ mediema ne mɔ nwunle ɛhye la, bɛvale ye bɛhɔle Sizalia na bɛmaanle ɔhɔle Taasɛse.+ 31 Nɔhalɛ nu, akee asafo ne mɔ mɔɔ wɔ Dwudiya nee Galeli yɛɛ Samɛlea amuala la+ nyianle anzodwolɛ, bɛ nwo yɛle se; na mekɛ mɔɔ bɛvale Gyihova* anwo ɛzulolɛ nee arɛlekyekyelɛ mɔɔ sunsum nwuanzanwuanza ne fa maa la+ bɛluale la, bɛ nwo hɔle zo yɛle dɔɔnwo. 32 Na mɔɔ Pita ɛlɛkpɔsa maanzinli ne anu amuala la, ɔrale nwuanzanwuanzama mɔɔ wɔ Leda+ la noko anwo ɛkɛ. 33 Ɔnwunle nrenyia bie mɔɔ bɛfɛlɛ ye Yiniase la wɔ ɛkɛ, ɛnee yela ye ɛkpa zo too ɛvolɛ mɔtwɛ, ɔluakɛ ɛnee yebubu. 34 Pita zele ye kɛ: “Yiniase, Gyisɛse Kelaese ɛyɛ wɔ ayile.+ Dwazo na toto wɔ ɛkpa ne.”+ Na ɔdwazole ndɛndɛ ne ala. 35 Mɔɔ bɛdabɛ mɔɔ bɛde Leda nee Hyɛlɔn Azɛlɛ Sɛsɛ ne azo amuala nwunle ye la, bɛliele Awulae bɛlile. 36 Na ɛnee ɛdoavolɛ bie mɔɔ bɛfɛlɛ ye Tabeta, mɔɔ ɔ bo kile “Dɔkase”* la wɔ Dwɔpa. Ɛnee gyima kpalɛ ɛyi ye tɛkɛɛ yɛɛ ɔboa ehyiavolɛma. 37 Noko mekɛ ne anu ɔ nwo dole ye na ɔwule. Yemɔti bɛbiale ye na bɛvale ye bɛdole ɛbolɔnsam zo sua bie anu. 38 Kɛmɔ Leda bikye Dwɔpa la ati, mɔɔ ɛdoavolɛma ne dele kɛ Pita wɔ suakpole zɔhane azo la, bɛzoanle menli nwiɔ bɛmaanle bɛhɔle ye ɛkɛ na bɛzele ye kɛ: “Yɛsɛlɛ wɔ, ka ɛ nwo bɛla yɛ nwo ɛke.” 39 Akee Pita dwazole na ɔ nee bɛ hɔle. Mɔɔ ɔdwule ɛkɛ ne la bɛvale ye bɛhɔle sua ne mɔɔ wɔ ɛbolɔnsam ne azo la anu; na ahunlanvolɛ mraalɛ ne mɔ amuala rale ɔ nwo ɛkɛ, ɛnee bɛlɛsu bɛava adɛladeɛ dɔɔnwo nee aguzo ngakyile mɔɔ Dɔkase yɛle wɔ mekɛ mɔɔ ɔde aze la bɛahile ye. 40 Akee Pita maanle awie biala vindele+ na ɔhotole ɔyɛle asɔne. Ɔhakyile ɔ nye funli ne anwo, na ɔhanle kɛ: “Tabeta, dwazo!” Ɔbukele ɔ nye na mɔɔ ɔnwunle Pita la, ɔdwazole ɔdɛnlanle aze.+ 41 Ɔzɔle ɔ sa ɔmaanle ɔdwazole, na ɔvɛlɛle nwuanzanwuanzama ne nee ahunlanvolɛ mraalɛ ne mɔ na ɔvale ye ɔmaanle bɛ mɔɔ ɛnee ɔde ngoane nu a.+ 42 Bɛdele ɛhye wɔ Dwɔpa amuala, na menli dɔɔnwo liele Awulae lile.+ 43 Ɔdɛnlanle Dwɔpa mekɛ ekyi wɔ Saemɔn mɔɔ yɛ nwoma nwo gyima+ la anwo ɛkɛ.\n^ Anzɛɛ “yeakyekye.”\n^ Giliki aneɛ nu, “ɔkyekye; ɔgua ye kyeenyi.”\n^ Anzɛɛ “adwinli bulalɛ.”\n^ Anzɛɛ “bɛnlomanle ye nzule nu.”\n^ Giliki aneɛ nu, “ɔlile akɔneaba.”\n^ Giliki duma Dɔkase nee Elam duma Tabeta abo a le “Kɛtɛboɛ.”


Edwɛne 65 | Yintanɛte Zo Baebolo | Ewiade Fofolɛ Ngilebɛbo\nNyamenle dwenle azɛlɛ ne anwo\n“Asɔneyɛlɛ Tievolɛ” (2)\n“Anyelielɛ a le sonla ne mɔɔ wɔkpa ye” (4)\nNyamenle kpalɛyɛlɛ ne zonle (11)\nKɔmaa edwɛndolɛma kpanyinli ne. Devidi ayɛlɛyelɛ edwɛne. Edwɛne. 65 O Nyamenle, ayɛlɛyelɛ ɛlɛkendɛ wɔ wɔ Zayɔn;+Yɛbadua yɛ ɛwɔkɛ ne mɔ yeamaa wɔ.+ 2 O asɔneyɛlɛ Tievolɛ, ɛ nwo ɛkɛ ne a menli* ngakyile kɔsɔɔti ba a.+ 3 Me nvonleɛ ne mɔ ɛbo me nwo zo,+Noko ɛkeda yɛ mɛladonlɛ ne mɔ azo.+ 4 Anyelielɛ a le sonla ne mɔɔ wɔkpa ye na wɔmaa yebikye wɔKɛ ɔradɛnla wɔ alienwo ɛkɛ ne la.+ Ninyɛne mgbalɛ mɔɔ wɔ wɔ sua nu ɛkɛ ne la bamaa yɛ ko ayi,+Wɔ ɛzonlenlɛsua nwuanzanwuanza ne.+ 5 Ɛbalua tenlene nyɛleɛ ɛzulolɛ zo wɔabua yɛ,+O yɛ ngoanedievolɛ Nyamenle;Wɔmɔ a ɛle azɛlɛ ye ɛleka biala+Nee bɛdabɛ mɔɔ bɛwɔ nyevile ne anzi lɔ la Anwodozo a. 6 Wɔlua wɔ tumi ne azo wɔva awoka ne mɔ wɔzie ɛkɛ ne kpundii;Wɔheda tumi kpole.+ 7 Ɛmaa nyevile ne mɔɔ ɛlɛkulu la gua dii,+Ɛmaa azɛlɛkye ne mɔ mɔɔ bu la nee maanle maanle ne mɔ begyebegyeyɛlɛ ne gyakyi.+ 8 Bɛdabɛ mɔɔ bɛde moamoa la bazulo wɔ sɛkɛlɛneɛ ne mɔ;+Ɛbamaa bɛdabɛ mɔɔ bɛvi aduduleɛ kɔdwu adɔleɛ la ava anyelielɛ ado edwɛne. 9 Ɛnea azɛlɛ ne,Ɛmaa ɔso ma dɔɔnwo na ɔkye aleɛ.+ Azudenle ne mɔɔ vi Nyamenle ɛkɛ ne la anu nzule zonle;Ɛmaa bɛnyia ma,+Ɔluakɛ zɔhane a ɛzieziele azɛlɛ ne a. 10 Ɛmaa nzule yi ye ahuma ne mɔ na ɛsiezie ye azɛlɛ mɔɔ bɛvundu* la ɛmaa ɔyɛ sɛsɛ;Ɛtɔ nyenyensuo ɛmaa azɛlɛ ne do; ɛyila azɛlɛ ne ɛmaa ninyɛne mɔɔ fifi zolɛ la nyi.+ 11 Ɛfa wɔ kpalɛyɛlɛ ne ɛbɔ ɛvolɛ ne abotile;Ninyɛne mgbalɛ dɔɔnwo yi ndenle mɔɔ ɛdua nu la anu.+ 12 Ndile amolɛ kɔ zo bu fienemgbole nu adidileka ne mɔ,+Yɛɛ awoka ngyikyi ne mɔ anye die kpole.+ 13 Mboane ɛyi adidileka ne mɔ,Yɛɛ ma ɛheda mbɔnza ne mɔ azo.+ Bɛteɛdea nu konimlilɛ nu, ɛhɛe, bɛto edwɛne.+\n^ Anzɛɛ “bɛhuohua.”


Sɔlɔmɔn Edwɛne 7 | Yintanɛte Zo Baebolo | Ewiade Fofolɛ Ngilebɛbo\nSɔlɔmɔn Edwɛne 7:1-13\n‘Nea kɛzi ɛ nwo yɛ anyelielɛ la, O bɛlɛra kulovolɛ’ (6)\n“Mele me kulovolɛ ne ɛdeɛ, yɛɛ medame ala a ɔkulo me a” (10)\n7 “O ahunlunyele bɛlɛra,Nea kɛzi ɛ gyakɛ nee mgbɔlaboa le kɛnlɛma la! Wɔ ɛzɔlɛ ngɛnlɛma ne le kɛ agudeɛ,Dwinvolɛ asa anloa gyima. 2 Ɛ kotoa le kyɛnze kutukpunli. Nwanye mɔɔ bɛfonlɔfonla ye la mmakpa nu ɛlɛ. Ɛ ko le kɛ hwiiti edukueMɔɔ aloa ɛbɔ ye ɛyia la. 3 Ɛ nyɛfo nwiɔ ne le kɛ weɛlɛ mralɛ nwiɔ,Ahɛtɛboɛ ndalɛ.+ 4 Ɛ kɔme+ le kɛ ɛzɛlɛ* tawa.+ Ɛ nye+ le kɛ Hɛhyebɔn nzubula ne mɔ+Mɔɔ wɔ Bate-relabem anlenkɛ kpole ne anloa la. Ɛ bonyi le kɛ Lɛbanɔn tawa ne,Mɔɔ anye kile Damasekɛse la. 5 Ɛ ti mɔɔ gyi zo la le kɛ Kamɛle,+Yɛɛ ɛ ti zo enrinli*+ le kɛ ɛdanlɛ kɔkɔlɛ nee buluwu afonla.+ Wɔ enrinli ndendenle ne twehwe* belemgbunli ne. 6 Nea kɛzi ɛ nwo yɛ fɛ, nee kɛzi ɛ nwo yɛ anyelielɛ la,O bɛlɛra kulovolɛ, ɛtɛla debie biala! 7 Ɛgyi zo sengɔɔnwo kɛ arɛlɛ baka,Yɛɛ ɛ nyɛfo le kɛ arɛlɛ betike.*+ 8 Menganle kɛ, ‘Mebavo arɛlɛ baka ne,Na meazɔ ye betike ne anu.’ Maa ɛ nyɛfo ɛyɛ kɛ vanye ma siakɛ,Wɔ ɛnwomenle ɛyɛ kɛ ampolo evuanlɛ, 9 Na ɛ nloa ɛyɛ kɛ nwanye kpalɛ.” “Maa ɔgua bɛtɛɛ ɔmaa me kulovolɛ ne,Na ɔze bɛtɛɛ wɔ bɛdabɛ mɔɔ bɛdeda la anloa anwo. 10 Mele me kulovolɛ ne ɛdeɛ,+Yɛɛ medame ala a ɔkulo me a. 11 O me kulovolɛ, bɛla,Maa yɛhɔ ɛya ne anu lɔ;Maa yɛhɔlie yɛ menle wɔ hɛna mbaka ne mɔ abo.+ 12 Maa yɛdwazo ndɛ yɛhɔ vanye egyinli ne anuYɛhɔnlea saa vanye ne ɛyeye nya a,Saa ndotolo ne mɔ ɛkpukekpuke+Na pɔmegelanate ne mɔ ɛbɔ ndotolo a.+ Ɛkɛ ne a mebala me ɛhulolɛ ne ali meahile wɔ a.+ 13 Mandileki ne+ mɔ evuanlɛ ɛva ɛkɛ;Mbakama ngɛnlɛma dɔɔnwo wɔ yɛ nlenkɛ ne mɔ anloa.+ O me kulovolɛ, meva dɛba nee fofolɛ amuala,Mezie memaa wɔ.\n^ Hibulu aneɛ nu, “Yɛɛ ɛ ti.”\n^ Anzɛɛ “kyekye.”\nSɔlɔmɔn Edwɛne 7


Ayezaya 44 | Yintanɛte Zo Baebolo | Ewiade Fofolɛ Ngilebɛbo\nNyamenle menli mɔɔ yekpa bɛ la banyia nyilalɛ (1-5)\nNyamenle biala ɛnle ɛkɛ ne kɛ Gyihova (6-8)\nAnanze mɔɔ menli ɛyɛ la le mgbane (9-20)\nGyihova, Yizilayɛ Kpɔnevolɛ ne (21-23)\nƆbalua Saelɛse anwo zo yealie bɛ (24-28)\n44 “O me sonvolɛ Gyekɔbo, akee tie,Yɛɛ wɔmɔ Yizilayɛ mɔɔ mekpa wɔ la.+ 2 Edwɛkɛ mɔɔ Gyihova,Wɔ Bɔvolɛ ne nee Ahenle mɔɔ nwonle wɔ,+Na yeboa wɔ ɔvi mekɛ mɔɔ ɛla ɛkolɛ nu* la ɛha la ɛne: ‘Mmasulo, me sonvolɛ Gyekɔbo,+Yɛɛ wɔmɔ Gyɛhyelan*+ mɔɔ mekpa wɔ la. 3 Ɔluakɛ mebamaa mɔɔ nzuhɔne ɛlɛku ye la anyia nzule anlo+Na meamaa azudenle aze azɛlɛ resee zo. Mebawola me sunsum meagua ɛ mra anwo zo+Na meayila ɛ bo zo amra. 4 Na bɛbafifi kɛ ndile amolɛ,+Kɛ pɔpola mbaka mɔɔ gyigyi azudenle nloa la. 5 Ko baha kɛ: “Mele Gyihova ɛdeɛ.”+ Ko noko bava Gyekɔbo duma avɛlɛ ɔ nwo,Yɛɛ bieko noko bahɛlɛ ɔ sa anwo kɛ: “Gyihova ɛdeɛ ɔ.” Na ɔbava Yizilayɛ duma yeado ɔ nwo zo.’ 6 Edwɛkɛ mɔɔ Gyihova,Yizilayɛ Belemgbunli+ nee ye Kpɔnevolɛ,+ ɛlɔne Gyihova ɛha la ɛne: ‘Medame a mele alimoa ne nee awieleɛ ne a.+ Ɛye me a Nyamenle biala ɛnle ɛkɛ.+ 7 Nwane a le kɛ medame a?+ Maa ɔdea nu ɔha na ɔli nwolɛ daselɛ ɔhile me!+ Ɔvi mekɛ mɔɔ membɔle tete amra la,Maa bɛha ninyɛne mɔɔ baraNee mɔɔ bɔ zo mɔɔ bazi la. 8 MmasuloYɛɛ mmamaa wɔ ahonle tu.+ Asoo meanlimoa meanga meangile bɛ nuhua ko biala yɛɛ meambɔ ye nolo ɔ? Bɛle me alasevolɛ.+ Asoo ɛye me a Nyamenle bieko wɔ ɛkɛ ɔ? Kyɛkyɛ, Bodane+ bieko ɛnle ɛkɛ; menze biala.’” 9 Menli kɔsɔɔti mɔɔ se ananze la ɛyɛ mgbane,Yɛɛ nvasoɛ ɛnle bɛ ninyɛne ne mɔ mɔɔ bɛ nye die nwo la azo.+ Bɛ alasevolɛ ɛhye mɔ ɛnnwu ɛhwee yɛɛ bɛnze ɛhwee,+Yemɔti menli mɔɔ yɛle bɛ la babɔ anyiemgba.+ 10 Nwane a kɛyɛ nyamenle anzɛɛ ɔkɛgua bulalɛ ananzeMɔɔ ɔnnyia nvasoɛ biala wɔ zo a?+ 11 Nea! Ɔ gɔnwo mɔ kɔsɔɔti anyunlu bagua aze!+ Dwinvolɛma ne le menli ala. Bɛmaa bɛ muala bɛboɔboa bɛ nloa na bɛgyinla ɛkɛ. Bɛ ahonle badu na bɛ muala bɛ nyunlu agua aze. 12 Mbulalɛ dwinvolɛ ne fa bulalɛ wula senle nu na ɔyɛ nwolɛ gyima. Ɔfa ɔ sa mɔɔ anwosesebɛ wɔ nu la ɔsɔ hamenle nuƆyɛ nwolɛ gyima na ɔsiezie ye.+ Akee ɛhɔne ku ye na ye anwosesebɛ wie;Ɔnno nzule yemɔti ɔwie fɛ. 13 Kapentanli twe ɛzuzunyɛma, na ɔfa twɔko kɔkɔlɛ ɔkɛlɛhɛlɛ baka nwo. Ɔfa bulalɛ ɔtwɔlɔhwɔlɔ baka ne anwo na ɔfa debie* ɔkɛlɛhɛlɛ zolɛ. Ɔyɛ ɔmaa ɔsɔho sonla,+Ɔmaa ɔ nwo yɛ fɛ kɛ sonla la,Kɛ bɛva bɛzie sua nu.+ 14 Sonla ne bie gyima a le kɛ ɔbapɛ sida mbaka. Ɔkpondɛ baka bie, oku baka,Na ɔmaa ɔnyi ɔyɛ baka ɛsesebɛ wɔ kpɔkɛ nu.+ Ɔdua lɔɔle baka na ezule tɔ gua zo maa ɔnyi. 15 Akee ɔyɛ ɛyɛne ɔmaa sonla fa wuda senle. Ɔfa foa ko ɔbɔ ɔ nwo wuluwulu;Ɔwuda senle na ɔto paano. Noko eza ɔfa bie ɔyɛ nyamenle na ɔsonle ye. Ɔfa bie ɔse ananze na ɔbɔ ɔ ti aze ɔmaa ye.+ 16 Ɔfa foa ko ɔwuda senle;Ɔfa bie ɔtondo nane ɔdi na ɔ ko yi. Eza ɔbɔ ɔ nwo wuluwulu na ɔka kɛ: “Aa! Senle ne mɔɔ menwu ye la ɛmaa me nwo ɛyɛ me wuluwulu.” 17 Noko ɔfa mɔɔ ɛha la ɔyɛ nyamenle, ɔfa ɔse ananze. Ɔbɔ ɔ ti aze ɔmaa ye na ɔsonle ye. Ɔyɛ asɔne wɔ ɔ nyunlu na ɔka kɛ: “Die me, ɔluakɛ ɛle me nyamenle.”+ 18 Bɛnze ɛhwee, bɛnde debie biala abo,+Ɔluakɛ bɛheda bɛ nye yɛɛ bɛnnwu debie.Nwunu biala ɛnle bɛ ahonle nu. 19 Biala ɛndwenle nwo wɔ ye ahonle nuYɛɛ ɔnnwu nrɛlɛbɛ anzɛɛ ɔnnyia ndelebɛbo kɛ: “Meva foa ko mewuda senle,Yɛɛ medo paano na medondo nane wɔ ye samɛnlakɛ ne azo meli. Asoo ɔwɔ kɛ akee mefa mɔɔ ɛha la meyɛ kyibadeɛ ɔ?+ Asoo ɔwɔ kɛ mesonle baka sinli* ɔ?” 20 Ɔdi nzonle. Ye ahonle ɛbɛlɛbɛla ye ɛmaa yeminli. Ɔngola ɔnlie ɔ nwo* yɛɛ ɔnga kɛ: “Asoo tɛ adalɛ debie a wɔ me sa fema ne anu la?” 21 “O Gyekɔbo, kakye ninyɛne ɛhye mɔ, yɛɛ wɔmɔ Yizilayɛ,Ɔluakɛ ɛle me sonvolɛ. Medame a menwonle wɔ a, yɛɛ ɛle me sonvolɛ.+ O Yizilayɛ, me rɛle ɛnrɛvi wɔ.+ 22 Mebakyikyi wɔ mɛladonlɛ ne mɔ+ kɛ asɛɛ meva amungu meheda zo laNa meakyikyi wɔ ɛtane ne mɔ kɛ asɛɛ meva amungu kisii meheda zo la. Sia bɛla me ɛkɛ, ɔluakɛ mebakpɔne wɔ.+ 23 Anwuma, bɛva fɛlɛkolilɛ bɛdea nu,Ɔluakɛ Gyihova ɛyɛ debie! Azɛlɛ ye azo ahuma, bɛdea nu wɔ konimlilɛ nu! Awoka, bɛva fɛlɛkolilɛ bɛdea nu,+Kpɔkɛ nee nuhua mbaka kɔsɔɔti! Ɔluakɛ Gyihova ɛkpɔne Gyekɔbo,Yela ye anyunlunyia ne ali wɔ Yizilayɛ anwo zo.”+ 24 Edwɛkɛ mɔɔ Gyihova, wɔ Kpɔnevolɛ ne,+Mɔɔ nwonle wɔ sumunli mekɛ mɔɔ ɛla ɛkolɛ nu la ɛha la ɛne: “Medame a mele Gyihova mɔɔ bɔle debie biala a. Me ngome a menzanle anwuma anu,+Na mendɛlɛle azɛlɛ ne anu a.+ Ɛnee nwane a boka me nwo a? 25 Medame a mesɛkye adalɛ ngapezoma* sɛkɛlɛneɛ ne mɔ,Na memaa menli mɔɔ ka kenle bie edwɛkɛ la yɛ ahoasea a;+Memaa nrɛlɛbɛvolɛma anye zo ta bɛNa bɛ nrɛlɛbɛ ne yɛ ngoaseasɛm.+ 26 Medame a memaa me sonvolɛ edwɛkɛ yɛ nɔhalɛNa memaa me soanvolɛma ngapezo ba nu a;+Meka Gyɛlusalɛm anwo edwɛkɛ kɛ, ‘Bɛbadɛnla zolɛ,’+ Nee Dwuda azuamgbole anwo edwɛkɛ kɛ, ‘Bɛbakyekye bɛ bieko,+Na meayɛ ye azua mɔɔ ɛzɛkye la boɛ.’+ 27 Medame a meka mekile azule kpole ne kɛ, ‘We resee,Na mebamaa wɔ azule ne mɔ asesa.’+ 28 Medame a meka Saelɛse+ anwo edwɛkɛ kɛ, ‘Ɔle me mboaneneavolɛ,Na ɔbayɛ me ɛhulolɛdeɛ bɔkɔɔ.’+Meka Gyɛlusalɛm anwo edwɛkɛ kɛ, ‘Bɛbakyekye ye bieko,’ Na meka ɛzonlenlɛsua ne anwo edwɛkɛ kɛ, ‘Bɛbado wɔ adiabo ne.’”+\n^ Anzɛɛ “ɔvi awolɛ nu.”\n^ Ɔ bo kile “Tenlenenli,” amodinli mɔɔ bɛfa bɛfɛlɛ Yizilayɛ.\n^ Anzɛɛ “kɔmpase.”\n^ Anzɛɛ “baka wulera.”\n^ Hibulu aneɛ nu, “menli mɔɔ ka edwɛkɛ mɔɔ nvasoɛ ɛnle zo la.”


Nɔmbɛse 2 | Yintanɛte Zo Baebolo | Ewiade Fofolɛ Ngilebɛbo\nBɛhyehyɛle bɛ mbusua ekpunli nsa nsa (1-34)\nDwuda ekpunli ne wɔ aduduleɛ (3-9)\nWulubɛn ekpunli ne wɔ nyiakɛ (10-16)\nLivae azokoɛleɛ ne wɔ avinli (17)\nYifelaem ekpunli ne wɔ adɔleɛ (18-24)\nDan ekpunli ne wɔ sɔlɔ (25-31)\nMrenyia mɔɔ bɛdianle bɛ la dodo (32-34)\n2 Akee Gyihova zele Mosisi nee Aalɔn kɛ: 2 “Ɔwɔ kɛ Yizilayɛma yɛ bɛ azokoɛleɛ wɔ ɛleka mɔɔ bɛhile bɛ mbusua ekpunli nsa ne la,+ ɔwɔ kɛ ko biala ɛdeɛ bikye ye papa abusua sɛkɛlɛneɛ* ne. Ɔwɔ kɛ bɛyɛ bɛ azokoɛleɛ ne bɛmaa ɔ nye kile nyianu ɛdanlɛsua ne na bɛbɛnga nwolɛ bɛyia. 3 “Bɛdabɛ mɔɔ bɛbayɛ bɛ azokoɛleɛ wɔ aduduleɛ la a le mbusua ekpunli nsa ɛlɔne ne* mɔɔ Dwuda la bɛ nloa la; Dwuda abusua kpanyinli ne a le Amenadabe ara Nahyɔn.+ 4 Menli mɔɔ bɛhɛlɛle bɛ aluma wɔ ye ɛlɔne ne anu la le 74,600.+ 5 Yesakaa abusua ne bayɛ bɛ azokoɛleɛ wɔ ɔ nwo ɛkɛ; Yesakaa abusua kpanyinli ne a le Zuwaa ara Nɛtanɛle.+ 6 Menli mɔɔ bɛhɛlɛle bɛ aluma wɔ ye ɛlɔne ne anu la le 54,400.+ 7 Zɛbulɛn abusua ne a doa zo a; Zɛbulɛn abusua kpanyinli ne a le Hilɔn ara Ɛlayabe.+ 8 Menli mɔɔ bɛhɛlɛle bɛ aluma wɔ ye ɛlɔne ne anu la le 57,400.+ 9 “Ɛlɔne mɔɔ bɛhɛlɛle bɛ aluma wɔ Dwuda azokoɛleɛ ne la amuala le 186,400. Bɛdabɛ a bɛbalimoa bɛadu bɛ bo a.+ 10 “Mbusua ekpunli nsa ɛlɔne ne* mɔɔ Wulubɛn+ la bɛ nloa la bayɛ bɛ azokoɛleɛ wɔ nyiakɛ; Wulubɛn abusua kpanyinli ne a le Hyɛdiyɛ ara Ɛlaezɛ.+ 11 Menli mɔɔ bɛhɛlɛle bɛ aluma wɔ ye ɛlɔne ne anu la le 46,500.+ 12 Semɛyɔn abusua ne bayɛ bɛ azokoɛleɛ wɔ ɔ nwo ɛkɛ; Semɛyɔn abusua kpanyinli ne a le Zulehyadae ara Hyɛlɛmeɛle.+ 13 Menli mɔɔ bɛhɛlɛle bɛ aluma wɔ ye ɛlɔne ne anu la le 59,300.+ 14 Gaade abusua ne a doa zo a; Gaade abusua kpanyinli ne a le Riliwɛle ara Yilayasafe.+ 15 Menli mɔɔ bɛhɛlɛle bɛ aluma wɔ ye ɛlɔne ne anu la le 45,650.+ 16 “Ɛlɔne mɔɔ bɛhɛlɛle bɛ aluma wɔ Wulubɛn azokoɛleɛ ne la amuala le 151,450, na bɛdabɛ a bɛbadɔ zo nwiɔ a.+ 17 “Saa bɛ nee nyianu ɛdanlɛsua ne ɛlɛkɔ a,+ ɔwɔ kɛ Livaema di menli mɔɔ ɛha la avinli. “Saa bɛlɛkɔ a, ɔwɔ kɛ bɛyɛ ye kɛ mɔɔ bɛyɛle bɛ azokoɛleɛ ne mɔ la,+ ko biala bali ɔ bo zo ne, kɛ mɔɔ bɛ mbusua ekpunli nsa ne mɔ de la. 18 “Mbusua ekpunli nsa ɛlɔne ne* mɔɔ Yifelaem la bɛ nloa la bayɛ bɛ azokoɛleɛ wɔ adɔleɛ; Yifelaem abusua kpanyinli ne a le Amehɛde ara Ɛlehyama.+ 19 Menli mɔɔ bɛhɛlɛle bɛ aluma wɔ ye ɛlɔne ne anu la le 40,500.+ 20 Manasɛ abusua ne a doa zo a;+ Manasɛ abusua kpanyinli ne a le Pɛdaazɛ ara Gameeleɛle.+ 21 Menli mɔɔ bɛhɛlɛle bɛ aluma wɔ ye ɛlɔne ne anu la le 32,200.+ 22 Bɛngyaman abusua ne a doa zo a; Bɛngyaman abusua kpanyinli ne a le Gedɛyonae ara Abaedan.+ 23 Menli mɔɔ bɛhɛlɛle bɛ aluma wɔ ye ɛlɔne ne anu la le 35,400.+ 24 “Ɛlɔne mɔɔ bɛhɛlɛle bɛ aluma wɔ Yifelaem azokoɛleɛ ne la amuala le 108,100, na bɛdabɛ a bɛbadɔ zo nsa a.+ 25 “Mbusua ekpunli nsa ɛlɔne ne* mɔɔ Dan la bɛ nloa la bayɛ bɛ azokoɛleɛ wɔ sɔlɔ; Dan abusua kpanyinli ne a le Amehyadae ara Ahayizɛ.+ 26 Menli mɔɔ bɛhɛlɛle bɛ aluma wɔ ye ɛlɔne ne anu la le 62,700.+ 27 Ahya abusua ne bayɛ bɛ azokoɛleɛ wɔ ɔ nwo ɛkɛ; Ahya abusua kpanyinli ne a le Ɔkelan ara Peegeɛle.+ 28 Menli mɔɔ bɛhɛlɛle bɛ aluma wɔ ye ɛlɔne ne anu la le 41,500.+ 29 Nafetalae abusua ne a doa zo a; Nafetalae abusua kpanyinli ne a le Yinan ara Ahaela.+ 30 Menli mɔɔ bɛhɛlɛle bɛ aluma wɔ ye ɛlɔne ne anu la le 53,400.+ 31 “Ɛlɔne mɔɔ bɛhɛlɛle bɛ aluma wɔ Dan azokoɛleɛ ne la amuala le 157,600. Bɛdabɛ a bɛbali amozi a,+ kɛ mɔɔ bɛ mbusua ekpunli nsa ne mɔ de la.” 32 Yizilayɛma mɔɔ bɛdianle bɛ wɔ bɛ papa mɔ mbusua nu la ɛne; menli mɔɔ bɛhɛlɛle bɛ aluma wɔ ɛlɔne ne anu la dodo le 603,550.+ 33 Noko bɛandia Livaema bɛamboka+ Yizilayɛma mɔɔ ɛha la anwo+ kɛ mɔɔ Gyihova hanle hilele Mosisi la. 34 Yizilayɛma yɛle debie biala mɔɔ Gyihova hanle hilele Mosisi la. Bɛyɛle bɛ mbusua ekpunli nsa azokoɛleɛ ne mɔ+ na bɛdule bɛ bo kɛ mɔɔ bɛhyehyɛle bɛ la,+ ko biala nee ye abusua yɛɛ bɛ papa mɔ mbusua.\n^ Hibulu aneɛ nu, “fɛlɛnra.”


Nwɔlɔra Neɛnleanu Nee Kenle Bie Edwɛkɛ Ɛhanlɛ: Duzu A Baebolo Ne Ka A?\nNwɔlɔra neɛnleanuma lɛ diedi kɛ nwɔlɔra ne mɔ, siane ne nee pelanet ne mɔ lɛ menli mɔɔ de azɛlɛ ye azo ɛbɛlabɔlɛ zo tumi wɔ adenle titili zo. Bɛkile kɛ, ɛleka mɔɔ nwɔlɔra, siane nee pelanet ne mɔ bɛahɔdɔ wɔ kenle mɔɔ bɛbawo awie la bahile ye subane nee ye kenle bie. Ɔwɔ nu kɛ nwɔlɔra neɛnleanu vi tete Babelɔnma amaamuo nu, noko ɔtɛdie duma wɔ ɛnɛ. Wɔ 2012, bɛbizebizale menli bie mɔ edwɛkɛ wɔ United States, saa ɛkyɛ menli ɛhye mɔ anu nsa a, bɛ nuhua ko die di kɛ “abɔdeɛ nwo nrɛlɛbɛ ekyi” wɔ ninyɛne mɔɔ nwɔlɔra neɛnleanuma yɛ la anu, yɛɛ bɛ nuhua ɛya ngyɛnu 10 hanle kɛ ɔle “abɔdeɛ nwo nrɛlɛbɛ.” Asoo ɔle nɔhalɛ? Kyɛkyɛ. Nea deɛmɔti.\nPelanet yɛɛ nwɔlɔra ne mɔ ɛnlɛ tumi biala mɔɔ kola nyia menli nwo zo tumi kɛ mɔɔ nwɔlɔra neɛnleanuma kile la.\nFane dɔɔnwo ne ala edwɛkɛ mɔɔ bɛka la ɛnvale debie kpɔtee bie anwo.\nƐnɛ, edwɛkɛ mɔɔ menli mɔɔ neɛnlea nwɔlɔra nu ka la gyi diedi mɔɔ ɛnee bɛlɛ ye wɔ tete ne kɛ pelanet ne mɔ bɔ azɛlɛ ne anwo mgbɔlɔka la azo. Nɔhalɛ ne a le kɛ, pelanet ne mɔ bɔ ewia ne anwo mgbɔlɔka emomu.\nEdwɛkɛ mɔɔ nwɔlɔra neɛnleanuma ngakyile ka ye wɔ sonla ko anwo la ɛnyia.\nNwɔlɔra neɛnleanuma gyinla kenle mɔɔ bɛbava bɛawo awie la azo bɛfa ye bɛto ekpunli 12 anzɛɛ zodiac sɛkɛlɛneɛ ne ko abo. Ɔluakɛ ɛleka mɔɔ azɛlɛ ne la wɔ anwomanyunlu la ɛhakyi wɔ ɛvoya dɔɔnwo anu la ati, menli awolɛ kenle mɔɔ bɛkile a zodaic sɛkɛlɛneɛ ne mɔ gyi ɛkɛ ne maa la ɛnyia bieko.\nBɛkile kɛ zodiac sɛkɛlɛneɛ ne kola maa bɛnwu awie subane. Nɔhalɛ ne a le kɛ, menli mɔɔ bɛwole bɛ kenle ko la subane ɛnle ko; kenle mɔɔ bɛwole awie la nee ye subane ɛnlɛ abusuabɔlɛ biala. Kɛ anrɛɛ bɛbanwu awie kɛ mɔɔ ɔde la, nwɔlɔra neɛnleanuma gyinla ninyɛne bie mɔ azo bɔ bɛ ti anu ka ye nyɛleɛ nee ye subane nwo edwɛkɛ. Asoo ɛhye ɛmmaa bɛnnyia menli nwo adwenle ɛtane ɔ?\nƆvi tete ne amuala menli kɔ menli mɔɔ ka kenle bie edwɛkɛ la ɛkɛ. Menli mɔɔ ka kenle bie edwɛkɛ la dua nane yɛɛ sonla kunlu ninyɛne anzɛɛ kɛzi akɔlɛ nyinli suso aleɛ la azo ka kenle bie edwɛkɛ. Bie mɔ noko dua ninyɛne mɔɔ wɔ tii nya zo yɛɛ kafe bo zo la azo bɛka kenle bie edwɛkɛ. Ɛnɛ bɛdua nzeleba, avile, daese nee ndenle fofolɛ zo “bɛka” awie mɔ kenle bie bɛkile bɛ. Asoo yɛbahola yɛava yɛ nwo yɛado menli ɛhye mɔ anwo zo amaa yɛanwu kenle bie edwɛkɛ ɔ? Kyɛkyɛ, ɔnle zɔ. Bɛmaa yɛzuzu ɛhye anwo.\nSuzu kɛzi menli ɛhye mɔ anloa ɛnzɛ bɛ nwo la anwo. Saa menli ngakyile ka sonla ko anwo kenle bie edwɛkɛ a, mɔɔ bɛka la ɛnyia. Saa bɛluale adenle ko ne ala azo bɛyɛle zɔ bɔbɔ a, bɛnyia. Kɛ neazo la, saa awie biza menli nwiɔ mɔɔ ka kenle bie edwɛkɛ la edwɛkɛ ko ne ala a, anrɛɛ ɔwɔ kɛ mualɛ mɔɔ “bɛkenga” kaade ne a bɛnwu ye la yɛ ko. Noko fane dɔɔnwo ne ala ɔnyia.\nMenli ɛnlɛ anwodozo wɔ ndenle mɔɔ menli mɔɔ ka kenle bie edwɛkɛ dua zo anzɛɛ adwenle mɔɔ bɛfa bɛyɛ bɛ gyima ne la anu bieko. Tendɛtiama ka kɛ nzeleba anzɛɛ avile ɛnle ninyɛne titili bie yɛɛ menli mɔɔ ka kenle bie edwɛkɛ la nea ahenle nyɛleɛ na bɛaha ye kenle bie edwɛkɛ bahile ye na tɛ nzeleba ne anzɛɛ avile ne a maa bɛnwu ye a. Kɛ neazo la, awie mɔɔ ɛbe wɔ kenle bie edwɛkɛhanlɛ nu la biza kpuya bie mɔ na ɔwie a yeanlea kɛzi ahenle bayɛ ye nyɛleɛ abua edwɛkɛ ne la kpalɛ, na yemɔ maa ɔnwu ahenle anwo edwɛkɛ. Akee ahenle mɔɔ ka kenle bie edwɛkɛ la ka kɛ ɔze ninyɛne bie mɔ mɔɔ ahenle adwenle ɛnle zo na yeha la amuala. Menli mɔɔ ka kenle bie edwɛkɛ la di awie mɔ adwenle zɛhae wie a, bɛdie ezukoa kpole bɛfi bɛ ɛkɛ.\nNwɔlɔra neɛnleanuma nee menli mɔɔ ka kenle bie edwɛkɛ la kile kɛ bɛhyehyɛ yɛ kenle bie bɛdo ɛkɛ dɛba. Asoo ɛhye le zɔ? Baebolo ne ka kile yɛ kɛ yɛlɛ adenle yɛsi mɔɔ yɛkulo kɛ yɛdie yɛdi na yɛyɛ la anwo kpɔkɛ na kpɔkɛ mɔɔ yɛbazi la baha yɛ kenle bie.—Dwɔhyua 24:15.\nNyamenle azonvolɛ eza kpo ninyɛne ɛhye mɔ ɔluakɛ, Nyamenle kyi sunsum ɛtane nyɛleɛ biala. Yɛnwu edwɛkɛ ɛhye wɔ Baebolo ne anu kɛ: ‘Bɛ nuhua biala mmayɛ sunsum nu debie biala mɔɔ kile kɛ ɔbiza awie anwo edwɛkɛ, anzɛɛ ɔbɔ awie munzule, anzɛɛ ɔye ngonyia, anzɛɛ ɔkye awie mɔ sili, anzɛɛ ɔtendɛ sunsum ɛtane nloa azo, anzɛɛ ɔbɔ bayivolɛ ɛbɛla. Awie biala mɔɔ yɛ ninyɛne ɛhye mɔ la bɔ munzule wɔ Gyihova * anyunlu.’—Mɛla ne 18:10-12.\n^ ɛden. 16 “Anwuma Anwumanli ne mɔɔ sie azɛlɛ ye” la duma ɔ—Edwɛndolɛ 83:18.\nFa nwa awie Fa nwa awie Nwɔlɔra Neɛnleanu Nee Kenle Bie Edwɛkɛ Ɛhanlɛ—Asoo Bɛmaa Yɛnwu Kenle Bie?


Edwɛne 145—Nyamenle Ɛva Paladaese Ɛbɔ Ɛwɔkɛ | Kilisiene Edwɛne\nKENGA YE WƆ Abkhaz Acholi Afrikaans Akha Albanian Altai Alur America Mumule Aneɛ Amharic Arabic Armenian Aukan Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Biak Bicol Bislama Boulou Brazil Mumule Aneɛ Bulgarian Cambodian Catalan Cebuano Changana (Mozambique) Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombia Mumule Aneɛ Croatian Cuba Mumule Aneɛ Czech Damara Dangme Danish Dayak Ngaju Douala Drehu Dutch Ecuador Mumule Aneɛ Edo Efik English Esan Estonian Ewe Faroese Fijian Finnish Fon French Fulfulde (Cameroon) Ga Georgian German German Mumule Aneɛ Ghomálá’ Giliki Gitonga Gokana Guarani Gun Haitian Creole Hakka (Taiwan) Hausa Herero Hibulu Hiligaynon Hindi Hiri Motu Hmong (White) Hungarian Hunsrik Iban Ibinda Icelandic Igbo Iloko India Mumule Aneɛ Indonesia Mumule Aneɛ Indonesian Isoko Italian Italy Mumule Aneɛ Jamaican Creole Japanese Javanese Kabardin-Cherkess Kabiye Kabuverdianu Kachin Kamba Karen (S'gaw) Kazakh Kazakh (Arabic) Khana Kikaonde Kikongo Kikuyu Kiluba Kimbundu Kinande Kinyarwanda Kirghiz Kiribati Kirundi Kisi Kisonge Kongo Korean Kosraean Krio Kurdish Kurmanji (Caucasus) Kwangali Kwanyama Lahu Laotian Latvian Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marshallese Mauritian Creole Maya Mazatec (Huautla) Mbunda Medumba Mingrelian Mixe (North Central) Mixtec (Guerrero) Mizo Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndau Ndebele Ndebele (Zimbabwe) Nepali Ngabere Ngangela Ngiemboon Nias Nigerian Pidgin Niuean Norwegian Nsenga (Zambia) Nyaneka Nyungwe Nzema Okpe Oromo Ossetian Otetela Palauan Pangasinan Papiamento (Curaçao) Persian Pidgin (Cameroon) Pidgin (West Africa) Polish Polish Mumule Aneɛ Ponapean Portuguese (Brazil) Portuguese (European) Quebec Mumule Aneɛ Quechua (Ancash) Quechua (Ayacucho) Quechua (Bolivia) Quechua (Cuzco) Quechua (Huallaga Huánuco) Quiche Quichua (Chimborazo) Quichua (Imbabura) Quichua (Pastaza) Quichua (Tena) Rarotongan Romanian Romany (Eastern Slovakia) Romany (Germany) Romany (Lovari, Hungary) Ronga Runyankore Russia Mumule Aneɛ Russian Rutoro Samoan Sangir Sango Saramaccan Sena Sepedi Sepulana Serbian (Cyrillic) Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovenian Solomon Islands Pidgin Spanish Sranantongo Sunda Swahili Sweden Mumule Aneɛ Swedish Tagalog Tahitian Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Totonac Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Urhobo Uruund Uzbek Valencian Venda Vietnamese Wallisian Waray-Waray Welsh Wolaita Xhosa Yacouba Yapese Yemba Yoruba Zapotec (Isthmus) Zulu\nNyamenle Ɛva Paladaese Ɛbɔ Ɛwɔkɛ\n1. Nya-me-nle ɛ-bɔ yɛ ɛ-wɔ-kɛ,\nƆ Ra ne ba-maa yea-ra nu.\nƆ-ba-ye ɛ-ta-ne nee nvo-nleɛ,\nE-wu-le nee nya-ne ɛ-kɛ.\nPa-la-dae-se, ɛ-wɔ-kɛ ne,\nƆ-ba-ra nu; yɛ-die yɛ-di\nKɛ Nya-me-nle ɛ-wɔ-kɛ ne,\n2. Mo-wu-a-mra ba-dwa-zo a-ra,\nKɛ mɔɔ Nya-me-nle ɛ-ha la.\n‘Ɛ-ba-bo-ka me wɔ Pa-la-daes,’\nGyi-sɛ-se ba-maa yea-ra nu.\n3. Ɔ-ha-nle kɛ Pa-la-daes’ ba-ra.\nYɛɛ ɔ-lɛ-di Be-le-mgbu-nli.\nYɛ-yɛ a-nwu-ma Se-lɛ ne mo,\nYɛ-to e-dwɛ-ne yɛ-maa ye.\n(Eza nea Mat. 5:5; 6:10; Dwɔn 5:28, 29.)\nFa nwa awie Fa nwa awie Nyamenle Ɛva Paladaese Ɛbɔ Ɛwɔkɛ\nNyamenle Ɛva Paladaese Ɛbɔ Ɛwɔkɛ (Edwɛne 145)\nsjj edwɛne 145


Ditilɔnomi 2 | Yintanɛte Zo Baebolo | Ewiade Fofolɛ Ngilebɛbo\nBɛkpɔsale fienemgbole ne anu ɛvolɛ 38 (1-23)\nBɛli Hɛhyebɔn Belemgbunli Saehɔn anwo zo konim (24-37)\n2 “Akee yɛhakyile yɛ nye yɛhɔvale Nyevile Kɔkɔlɛ ne anloa yɛhɔle fienemgbole ne anu kɛ mɔɔ Gyihova hanle hilele me la,+ na yɛvale mekɛ dɔɔnwo yɛkpɔsale Siyɛ Boka ne anwo. 2 Akee Gyihova zele me kɛ, 3 ‘Bɛkpɔsa boka ɛhye anwo bɛhyɛ somaa. Bɛhakyi bɛ nye wɔ sɔlɔ. 4 Na ka edwɛkɛ ɛhye kile menli ne: “Bɛlɛkɔ bɛahɔva bɛ mediema, Yisɔ abozoamra+ mɔɔ bɛde Siyɛ+ la ɛweɛne zo, na ɛkɛ ne amra bazulo bɛ,+ yemɔti ɔwɔ kɛ bɛnea bɛ nwo boɛ kpalɛ. 5 Bɛmmagyegye bɛ,* ɔluakɛ menrɛva bɛ azɛlɛ ne bie menrɛmaa bɛ, bɛnrɛnyia ekyi mɔɔ le kɛ bɛ gyakɛ abo zo la bɔbɔ, ɔluakɛ meva Siyɛ Boka ne memaa Yisɔ kɛ ye agyapadeɛ.+ 6 Ɔwɔ kɛ bɛfa ezukoa bɛtɔ aleɛ mɔɔ bɛbali la na bɛtua nzule mɔɔ bɛbanlo la kakɛ.+ 7 Ɔluakɛ Gyihova bɛ Nyamenle ne ɛyila bɛ wɔ debie biala mɔɔ bɛyɛ la anu. Ɔze ye bɔbɔ kɛ bɛlua fienemgbole kpole ɛhye anu. Ɛvolɛ 40 ɛhye anu, Gyihova bɛ Nyamenle ne nee bɛ lua yɛɛ bɛtɛkyianle ɛhwee.”’+ 8 Yemɔti yɛhɔpɛle nu wɔ yɛ mediema Yisɔ abozoamra+ mɔɔ bɛde Siyɛ la anwo ɛkɛ, yɛanva Alaba, Yilate yɛɛ Yizeɔn-gibɛ+ adenle ne azo. “Akee yɛhakyile yɛ nye na yɛhɔvale Mowabe fienemgbole ne+ adenle ne azo. 9 Akee Gyihova zele me kɛ, ‘Bɛmmagyegye Mowabema anzɛɛ bɛmmafa konle bɛtoa bɛ, ɔluakɛ menrɛva bɛ azɛlɛ ne bie menrɛmaa bɛ kɛ bɛdɛnla zo, ɔluakɛ meva Aale memaa Lɔɔto abozoamra kɛ bɛ agyapadeɛ.+ 10 (Dɛba ne ɛnee Yimemma+ de ɛkɛ, bɛle menli mgbole, bɛ nwo zonle yɛɛ bɛle ndendenle kɛ Anakema la. 11 Ɛnee bɛbu Relɛfeeyemma+ kɛ Anakema+ la, na ɛnee Mowabema fɛlɛ bɛ Yimemma. 12 Dɛba ne ɛnee Hɔlaema+ de Siyɛ, noko Yisɔ abozoamra lile bɛ nwo zo konim na bɛzɛkyele bɛ na bɛdɛnlanle bɛ bo zo ne+ kɛ mɔɔ Yizilayɛma bayɛ azɛlɛ ne mɔɔ le bɛ agyapadeɛ mɔɔ Gyihova bava amaa bɛ la.) 13 Akee bɛhɔpɛ Zilɛde Bɔnza* ne.’ Yemɔti yɛhɔpɛle Zilɛde Bɔnza* ne.+ 14 Mekɛ mɔɔ yɛvale yɛdiale yɛvile Keedɛhye-baanea yɛhɔpɛle Zilɛde Bɔnza* ne la le ɛvolɛ 38, kɔkpula kɛ menli mɔɔ kɔ konle la awolɛndoazo ne kɔsɔɔti wule, kɛ mɔɔ Gyihova hanle nwolɛ ndane la.+ 15 Gyihova maanle ɔ sa zo tiale bɛ kɛ ɔku bɛ muala yɛavi menli ne avinli kɔkpula kɛ bɛ bo badu.+ 16 “Mekɛ mɔɔ menli mɔɔ kɔ konle la amuala wule ala la,+ 17 Gyihova zele me bieko kɛ, 18 ‘Ɛnɛ, bɛbahɔpɛ nu wɔ Mowabe azɛlɛ ne, mɔɔ le Aale la azo. 19 Saa bɛdwu Amɔnoma ɛkɛ a, bɛmmagyegye bɛ anzɛɛ bɛmmaka bɛ ɛya, ɔluakɛ menrɛva Amɔnoma azɛlɛ ne bie menrɛmaa bɛ, ɔboalekɛ meva memaa Lɔɔto abozoamra kɛ bɛ agyapadeɛ.+ 20 Ɛnee bɛbu ɛhye noko kɛ ɔle Relɛfeeyemma azɛlɛ.+ (Dɛba ne ɛnee Relɛfeeyemma de ɛkɛ, na ɛnee Amɔnoma fɛlɛ bɛ Zamezɛmemma. 21 Bɛle menli mgbole, bɛ nwo zonle yɛɛ bɛle ndendenle kɛ Anakema la;+ noko Gyihova zɛkyele bɛ wɔ Amɔnoma anyunlu, na bɛvoanle bɛ na bɛdɛnlanle bɛ bo zo ne. 22 Kɛ ɔyɛle ɔmaanle Yisɔ abozoamra mɔɔ kɛkala de Siyɛ+ wɔ mekɛ mɔɔ ɔzɛkyele Hɔlaema+ wɔ bɛ nyunlu amaa bɛahola bɛavoa bɛ na bɛadɛnla bɛ bo zo ne too badwu ɛnɛ la ɛne. 23 Avemma ɛdeɛ, bɛdɛnlanle namunamu mɔɔ wɔ Gaza+ maanzinli nu la azo hɔkpulale kɛ Kafetɔlemma+ mɔɔ vi Kafetɔ* la razɛkyele bɛ na bɛdɛnlanle bɛ bo zo ne la.) 24 “‘Bɛdwazo bɛhɔpɛ Anɔn Bɔnza* ne.+ Bɛnlea, meva Amɔlenli Saehɔn,+ Hɛhyebɔn belemgbunli ne mewula bɛ sa nu. Yemɔti bɛhɔva ye azɛlɛ ne na bɛ nee ye ɛho. 25 Ɛnɛ kenle ye, mebabɔ ɔ bo meamaa menli mɔɔ wɔ azɛlɛ ye azo la amuala mɔɔ bade bɛ nwo edwɛkɛ la ahonle adu na bɛazulo bɛ. Bɛdabɛ ti, bɛ adwenle bazɛkye na bɛ nwo awoso bɛ.’*+ 26 “Akee menzoanle menli wɔ Kidɛmɔto fienemgbole+ ne anu kɛ bɛhɔha anzodwolɛ edwɛkɛ ɛhye bɛhile Hɛhyebɔn Belemgbunli Saehɔn,+ 27 ‘Maa menlua wɔ azɛlɛ ne azo. Mebava adenle ne azo ala, menrɛmakyi fema zo anzɛɛ bɛne zo.+ 28 Mebali aleɛ na meanlo nzule mɔɔ ɛbadɔne ye wɔamaa me la ala. Maa mendia mempɛ nu wɔ ɛkɛ ne ala 29 —ɛhye a Yisɔ abozoamra mɔɔ de Siyɛ nee Mowabema mɔɔ de Aale la yɛle maanle me a—kɔkpula kɛ mekɛpɛ Dwɔdan ne mekɛhɔ azɛlɛ ne mɔɔ Gyihova yɛ Nyamenle ne ɛva ɛmaa yɛ la azo.’ 30 Noko Hɛhyebɔn Belemgbunli Saehɔn ammaa yɛanva ɛkɛ ɔluakɛ Gyihova yɛ Nyamenle ne maanle ɔyɛle anyetele+ na ye ahonle yɛle se amaa yeava ye yeawula bɛ sa nu kɛ mɔɔ ɔde ye kɛkala la.+ 31 “Akee Gyihova zele me kɛ, ‘Nea, meva Saehɔn nee ye azɛlɛ ne memaa wɔ dɛbadɛba. Bɛbɔ ɔ bo bɛva ye azɛlɛ ne.’+ 32 Mɔɔ Saehɔn nee ye menli ne vale konle rayiale yɛ wɔ Gyeehaze la,+ 33 Gyihova yɛ Nyamenle ne yele ye maanle yɛ, yemɔti yɛlile ɔdaye, ɔ mra mrenyia ne mɔ nee ye menli ne amuala anwo zo konim. 34 Mekɛ zɔhane, yɛhonle yɛvale ye azuamgbole ne amuala na yɛzɛkyele suakpole biala, yɛhunle mrenyia, mraalɛ nee ngakula. Yɛangyakyi sonla ko bɔbɔ.+ 35 Yɛvale nyɛmoa ne mɔ angomekye nee ninyɛne mɔɔ yɛnyianle ye wɔ azuamgbole mɔɔ yɛhonle yɛvale bɛ la azo. 36 Ɔvi Alowɛ+ mɔɔ wɔ Anɔn Bɔnza* ne anloa la (nee suakpole ne mɔɔ wɔ bɔnza ne anu), too kɔdwu Geleade, ɛnee sua biala ɛmbo yɛ nwo zo. Gyihova yɛ Nyamenle ne yele bɛ muala maanle yɛ.+ 37 Noko bɛangɔ Amɔnoma azɛlɛ zo,+ Gyabɔko Bɔnza*+ ne anloa amuala nee azuamgbole mɔɔ wɔ awoka ne mɔ azo la, anzɛɛ ɛleka biala mɔɔ Gyihova yɛ Nyamenle ne ɛdua yɛ kɛ yɛmmakɔ la.\n^ Anzɛɛ “Bɛmmaka bɛ ɛya.”\n^ Anzɛɛ “na bɛade nyane kɛ bɛvo awolɛ zo la.”


Gyɛnɛsese Ɛzɛdɔso Lɛvitikɔso Nɔmbɛse Ditilɔnomi Dwɔhyua Ndɛnebuavolɛma Wulutu 1 Samoɛle 2 Samoɛle 1 Arelemgbunli 2 Arelemgbunli 1 Edwɛkɛsisilɛ 2 Edwɛkɛsisilɛ Ɛzela Nihɛmaya Ɛseta Dwobu Edwɛne Mrɛlɛbulɛ Nolobɔvo Sɔlɔmɔn Edwɛne Ayezaya Gyɛlɛmaya Awolɛyelɛ Yizikeɛle Daneɛle Hozia Dwowɛle Emɔso Obadaya Dwona Maeka Nahum Habakɛke Zɛfanaya Hagae Zɛkalaya Malakae Mateyu Maake Luku Dwɔn Gyima ne Wulomuma 1 Kɔlentema 2 Kɔlentema Galeehyeama Ɛfɛsɛsema Felepaema Kɔlɔsaema 1 Tɛsalonaekama 2 Tɛsalonaekama 1 Timote 2 Timote Taetɛse Faelimɔn Hibuluma Gyemise 1 Pita 2 Pita 1 Dwɔn 2 Dwɔn 3 Dwɔn Dwuudu Yekile 1\nKɔmaa Faelimɔn 1:1-25\nFaelimɔn ɛlɔlɛ nee ye diedi (4-7)\n1 Medame Pɔɔlo mɔɔ Kelaese Gyisɛse ati mela efiade la+ nee yɛ diema Timote+ ɛlɛkɛlɛ ahɔmaa Faelimɔn, yɛ kulovolɛ nee yɛ gɔnwo gyimayɛvolɛ, 2 nee yɛ diema raalɛ Afea nee yɛ gɔnwo sogyanli Aakepɛse,+ yɛɛ asafo ne mɔɔ wɔ wɔ sua nu ɛkɛ ne la:+ 3 Yɛ Ze Nyamenle nee Awulae Gyisɛse Kelaese ɛlo bɛ kpole na bɛmaa bɛ anzodwolɛ. 4 Mekɛ biala mɔɔ mekɛbɔ wɔ duma wɔ me asɔneyɛlɛ nu la, meda me Nyamenle ne ase,+ 5 ɔluakɛ dahuu mete wɔ diedi mɔɔ ɛlɛ wɔ Awulae Gyisɛse anu nee ɛlɔlɛ mɔɔ ɛlɛ ɛmaa ye nee nwuanzanwuanzama ne mɔ amuala la anwo edwɛkɛ. 6 Mesɛlɛ kɛ diedi ne mɔɔ ɛ nee ɛ gɔnwo mɔ diedima lɛ la bamaa wɔanwu debie kpalɛ biala mɔɔ yɛlua Kelaese anwo zo yɛnyia la amuala. 7 Ɔluakɛ mɔɔ mendele wɔ ɛlɔlɛ ne anwo edwɛkɛ la, menlile fɛlɛko kpole na me rɛle kyekyele, ɔboalekɛ wɔmaa nwuanzanwuanzama ne ahonle ɛdɔ bɛ azule nu,* adiema. 8 Ɛhye ati, anrɛɛ mekola metendɛ mɔɔ menzulo wɔ Kelaese anu memaa ɛyɛ mɔɔ fɛta la ɛdeɛ, 9 noko mekulo kɛ megyinla ɛlɔlɛ zo mesɛlɛ wɔ, ɔboalekɛ medame Pɔɔlo, meyɛ kpanyinli yɛɛ kɛkala noko Kelaese Gyisɛse ati, mela efiade. 10 Melɛsɛlɛ wɔ meamaa me ra Onɛsemɛse,+ mɔɔ membanyɛle ye papa+ wɔ mekɛ mɔɔ mela efiade* ye la. 11 Mekɛ bie mɔɔ ɛraze ɛhɔ la, ɛnee ɔ nwo ɛnlɛ nvasoɛ ɛmmaa wɔ, noko kɛkala ɔ nwo lɛ nvasoɛ maa wɔ nee medame. 12 Melɛmaa yeazia yeara ɛ nwo lɔ, ɛhɛe, ahenle mɔɔ la me ahonle nwo la.* 13 Anrɛɛ mekulo kɛ ɔtɛnla me nwo ɛke na yeagyinla ɛ gyakɛ anu yeazonle me wɔ mekɛ mɔɔ mela efiade la ɔlua edwɛkpa ne ati.+ 14 Noko mengulo kɛ meyɛ debie mɔɔ ɛnze nu la, amaa wɔ kpalɛyɛlɛ ne anyɛ mialeranu debie, emomu yeayɛ mɔɔ vi ɛdawɔ mumua ne wɔ ɛhulolɛ nu la.+ 15 Bie a ɛhye ati a ɔvile ɛ nwo ɛkɛ ne mekɛ ekyi* a, amaa saa ɔsia ɔba a yeaha ɛ nwo ɛkɛ ne bɔkɔɔ, 16 tɛ kɛ ɔle akɛlɛ bieko,+ emomu awie mɔɔ tɛla akɛlɛ, kɛ adiema kulovolɛ,+ ɔle zɔ titili ɔmaa me, noko ɔle mɔɔ tɛla zɔ la ɔmaa wɔ, wɔ nwonane nu nee Awulae anu. 17 Yemɔti saa ɛbu me kɛ mele ɛ gɔnwo a, ɛnee die ye kɛnlɛma kɛ mɔɔ anrɛɛ ɛbalie me la. 18 Bieko, saa yeyɛ wɔ ɛtane bie anzɛɛ ɔtua wɔ kakɛ a, fa nwolɛ ɛzonle soa me. 19 Medame Pɔɔlo, medame mumua ne me sa a melɛfa meahɛlɛ a: Mebadua meamaa wɔ—ɔngyia kɛ meka mekile wɔ kɛ ɛdawɔ noko ɛtua me kakɛ kpole.* 20 Ɛhɛe, adiema, maa menyia moalɛ ɛhye menvi wɔ ɛkɛ wɔ Awulae anu; maa me ahonle ɛdɔ me azule nu* wɔ Kelaese anu. 21 Melɛkɛlɛ wɔ ɛhye, na melɛ anwodozo kɛ ɛbayɛ mɔɔ mebiza la, yɛɛ meze kɛ ɛbayɛ wɔamaa yeabo zolɛ bɔbɔ. 22 Eza siezie ɛleka mɔɔ mebadɛnla la maa me, ɔluakɛ me nye la kɛ ɔlua bɛ asɔneyɛlɛ zo bɛbaye me na meara bɛ nwo lɔ.*+ 23 Ɛpafelase,+ mɔɔ me nee ye la efiade wɔ Kelaese Gyisɛse anu la biza wɔ, 24 yɛɛ Maake, Alesetaakɛse,+ Dimase+ yɛɛ Luku,+ mɔɔ bɛle me gɔnwo mɔ gyimayɛvoma la biza wɔ. 25 Awulae Gyisɛse Kelaese ɛlolɛ kpole ne nee sunsum ne mɔɔ bɛda ye ali la ɛdɛnla.\n^ Anzɛɛ “akunlu ɛdwo.”\n^ Giliki aneɛ nu, “mɔɔ bɛgua me kyeenyi.”\n^ Anzɛɛ “ɛtua me wɔ ngoane nwo kakɛ.”


Gyɔn 8 ACD - Yesu berɛ, gi naa kyon kpe Nfɔ Iyii Gibii - Bible Search\nGyɔn 7 Gyɔn 9\nMɛ Keda Ɔkyii Ɔko\n1Yesu berɛ, gi naa kyon kpe Nfɔ Iyii Gibii mɔ so. 2Gibaadiikɛ fu‑u mɔ, Yesu gi baa loo ɔsowolɛ mɔ so ne o kii naa kpe Wurubuaarɛ ɔson obu gikpaara mɔ so. Asa abono mɛ bo nfono mɔ pɛwu mɛ naa ba Yesu asɛ, ne o kpelegɛ kyena ɔ kya nyiile mɔmɔ ilaa. 3Gyuda awura nbara aŋmarasɛbo mɔ de Farasii awura mɔ mɛ kpaa kyu ɔkyii ɔko ba Yesu asɛ nfono. Mɛ keda mɔ de ɔnyen. Mɛ kyu mɔ baa yelɛ sansana 4ne mɛ tɔgɛ sa Yesu yɛɛ, “Ɔbelɛnsɛ, a keda ɔkyii baarɛ de ɔnyen. 5To, Wurubuaarɛ nbara dɔ mɔ Mosisi gi ŋmarasɛ yela yɛɛ aꞌ too abui mɔɔ gɛnen asa abono ɔnan. Fo‑o fo mɔ, nnɛ ne fo dɛ?”\n6Mɛ taasɛ Yesu gɛnen ilaa idɛ daa kyu soo mɔ idoo kerɛ de mɛꞌ kyu mɔ wɔra nbɛlɛ dɔ. Mɛ taasɛ Yesu gɛnen mɔ, o sii wuruge ne o kyu mɔ-gibaabi ɔ kya ŋmarasɛ gɛsinkpan. 7Mɛ kpɛ ma‑a taasɛ mɔ gɛnen so mɔ, ɔ koso yelɛ ne ɔ tɔgɛ sa mɔmɔ yɛɛ, “Fɛye dɔ ɔbono ɔŋ ti wɔra ilaa nyɛnyɛn mɔ, ɔꞌ daa gigyangbara too gibui da ɔkyii mɔ.” 8Yesu gi tɔgɛ mɔmɔ gɛnen mɔ, o kii sii wuruge kyu mɔ-gibaabi ɔ kya ŋmarasɛ gɛsinkpan mɔ. 9Gyuda awura nbara aŋmarasɛbo mɔ de Farasii awura mɔ mɛ nu ilaa ibono Yesu gi tɔgɛ sa mɔmɔ gɛnen mɔ, mɛ yaasɛ gɛbelɛnsɛ so gɛkuii-gɛkuii ne i san ɔkyii mɔ wolɛ gi san ɔ yelɛ Yesu asɛ sakpii mɔ dɔ.\n10I san mɔmɔ-wolɛ gɛnen mɔ, Yesu gi koso yelɛ ne ɔ taasɛ ɔkyii mɔ yɛɛ, “Ɔkyii, mɛ bo fonɛ? I mɛŋ nyɛ ɔko de oꞌ bun fo gipuɛɛ?” 11Ɔkyii mɔ gi lɛɛ gɛnɔ yɛɛ, “Kuaa, me-wura.” Nfono ne Yesu gi tɔgɛ sa mɔ yɛɛ, “Me kee maŋ bun fo gipuɛɛ. Naa fo kya kpe de foꞌ taa fo-ilaa nyɛnyɛn giwɔra yɛgɛ.”]\nYesu Ne N Gyɛ Fatela Sa Anyamesɛ\n12Yesu gi kii tɔgɛ sa mɔmɔ yɛɛ, “Me ne n gyɛ fatela sa anyamesɛ. Ɔbono ɔ laa wɔra me-ɔkasɛbo mɔ maŋ naa gibiri dɔ. Ɔ laa nyɛ Wurubuaarɛ asɛ gɛkyena ɔnan de iꞌ wɔra fɛɛ fatela ne n kya wu mɔ.”\n13Nfono mɔ Farasii awura mɔ mɛ tɔgɛ sa mɔ yɛɛ, “Fo-wolɛ ne n kya buu faa. I maŋ sa de aꞌ kyu imɔ wɔra ilaa dɔ.” 14Yesu gi lɛɛ gɛnɔ sa mɔmɔ yɛɛ, “Me-wolɛ ne n kya buu gbaa mɔ, i kaaborɛ fɛꞌ nu me asɛ. I kya nyiile yɛɛ me ne n nyi nfono nɛ lii mɔ ne me ne n nyi nfono nan kii kpe mɔ. Fɛye berɛ, fɛ mɛŋ nyi nfono nɛ lii mɔ ne fɛ mɛŋ nyi nfono nan kii kpe mɔ. 15Ansi so ne fɛ kya kerɛ de fɛꞌ tɔgɛ yɛɛ ɔko ilaa i boran abɛɛ iŋ boran. Me berɛ, meŋ kya kerɛ asa ilaa dɔ tɔgɛ sɛi. 16Nengyene fɛɛ nꞌ taa tɔgɛ ɔko ilaa gbaa mɔ, nkana i laa kyena. I kya nyiile yɛɛ i mɛŋ gyɛ me-wolɛ ne n kya kerɛ imɔ dɔ. Me‑rɛ me-sɛ ɔbono o sun me mɔ ne n kya kerɛ imɔ dɔ. 17Fɛye gbaa-gbaa nbara dɔ mɔ, mɛ wolaa ŋmarasɛ yela yɛɛ nengyene fɛɛ asa anyɔ nnɔ gi wɔra gikolon nbɛlɛ dɔ mɔ i kaaborɛ fɛꞌ nu mɔmɔ asɛ. 18To, me n kya tɔgɛ me-nyoro so ilaa ne; me-sɛ ɔbono o sun me mɔ kee laa lɛɛ nyiile yɛɛ me-ilaa tɔgɛsɛ idɛ i gyɛ gɛsintin.”\n19Lii gɛnen so mɔ, mɛ taasɛ mɔ yɛɛ, “Fo-sɛ mɔ bo fonɛ?” Yesu gi lɛɛ gɛnɔ yɛɛ, “Fɛ mɛŋ nyi me. Me-sɛ ne fɛ laa bii? Nengyene fɛ nyi me mɔ, nkana ɔfaanan fɛ nyi me-sɛ kee.” 20Owi ɔbono Yesu gi tɔgɛ gɛnen agyɛbi adɛ sa mɔmɔ mɔ, o sindi nfono mɛ kya too aterenbi wɔra sa Wurubuaarɛ, ɔson obu gikpaara mɔ so. Ɔko‑rɛ ɔko mɛŋ kii keda mɔ nfono, i kya nyiile yɛɛ mɔ-owi kedasɛ mɛŋ ti fo.\nNfono N Kya Kpe Mɔ, Fɛ Maŋ Taalɛ Kpe Nno\n21Yesu gi kii tɔgɛ sa mɔmɔ yɛɛ, “N kya kii mi‑i kyon ne. Fɛ laa san laarɛ me de Wurubuaarɛ ɔꞌ baa mɔlɛgɛ fɛye, fɛŋ baa nyɛ. Fɛ laa wuꞌ de fɛye-ilaa nyɛnyɛn daa. Nfono n kya kpe mɔ, fɛ maŋ taalɛ ba nno.” 22Nfono mɔ, Gyuda awura abelɛnsɛ mɔ mɛ kya tɔgɛ ma‑a sa abara mɛ kya ŋmasɛ yɛɛ, “Ɔnyen baarɛ tɛ faa, ɔ laa mɔɔ mɔ-nyoro. Fɛ mɛŋ kya nu gɛnɔɔbono ɔ kya kalɛ aye mɔ? Ɔ tɔgɛ yɛɛ nfono ɔ kya kpe mɔ a maŋ taalɛ ba nno.”\n23Yesu gi kii tɔgɛ sa mɔmɔ yɛɛ, “Fɛ lii daa gɛsɛ gɛrɛ. Me berɛ, nɛ lii daa Wurubuaarɛ dɔ. Gɛsinkpan gɛrɛ-lɛɛ wolɛ asa ne fɛ gyɛ. Fɛŋ kya nyingi Wurubuaarɛ so. Me berɛ, meŋ dɛ fɛɛ fɛye gɛnen asa abono ɔnan. 24Nɛ ti wolaa tɔgɛ sa fɛye yɛɛ fɛ laa wuꞌ daa de fɛye-ilaa nyɛnyɛn. I gyɛ gɛsintin yɛɛ nengyene fɛ kine fɛ maŋ sɔɔ me gyi yɛɛ me ne n bo no pɛi ne ilaa kamaasɛ i bo no mɔ fɛ laa wuꞌ daa de fɛye-ilaa nyɛnyɛn.”\n25Yesu gi tɔgɛ ɔmɔ gɛnen mɔ, mɛ taasɛ mɔ yɛɛ, “Fo ne n gyɛ anɛ?” Yesu gi lɛɛ gɛnɔ yɛɛ, “Nɛ ti wolaa tɔgɛ fɛye lii ko‑o gɛsɛ de gɛsɛ. 26N bo ilaa gikyɔ nan tɔgɛ kyu lii fɛye so de iꞌ kyu bun fɛye gipuɛɛ. Ɔbono o sun me mɔ, mɔ, ne n bo gɛsintin. Ilaa ibono nɛ nu lii mɔ asɛ mɔ wolɛ ne nꞌ kya lɛɛ tɔgɛ sa anyamesɛ.”\n27Yesu kya tɔngɛ de ɔmɔ gɛnen pɛwu faa, mɛ mɛŋ nu gɛsɛ yɛɛ mɔ-sɛ Wurubuaarɛ ne ɔ darɛ yɛɛ mɔ ne n sun mɔ mɔ. 28Imɔso Yesu gi kii tɔgɛ sa mɔmɔ yɛɛ, “Nengyene mɛ ti puru me, anyamesɛ pɛwu mɔmɔ-daa mɔ, diirɛ gyan lɛwu oyii so mɔ, nfono ne fɛ laa bii yɛɛ me ne n bo no pɛi ne ilaa kamaasɛ i bo no. Gɛnen kee mɔ fɛ laa bii yɛɛ meŋ kya wɔra ilaa iko abɛɛ nꞌ tɔgɛ ilaa iko me-gibaa so. Ilaa ibono me-sɛ Wurubuaarɛ gi nyiile me mɔ ne nꞌ kya tɔgɛ. 29Ɔbono o sun me mɔ bo me asɛ. Ɔ mɛŋ taa me yɛgɛ. I kya nyiile yɛɛ owi kamaasɛ dɔ mɔ, n kya wɔra daa ilaa ibono i kya gyi mɔ-ginsi mɔ.” 30Asa mɔ mɛ nu Yesu gi tɔgɛ gɛnen ilaa idɛ mɔ, mɔmɔ dɔ sakyɔ mɛ sɔɔ mɔ gyi yɛɛ Wurubuaarɛ ne n sun mɔ.\nAsa Abono Mɛ Mɛŋ Gyɛ Nbide De Abono Mɛ Gyɛ Nbide Mɔ\n31Yesu gi tɔgɛ sa Gyuda awura abono mɛ sɔɔ mɔ gyi mɔ yɛɛ, “Nengyene fɛ keda me-ilaa nyiilesɛ ibono n kya nyiile fɛye faa dɔ mɔ, fɛ gyɛ me-akasɛbo gɛsintin. 32Fɛ laa bii Wurubuaarɛ gɛsintin ilaa mɔ, ne gɛnen gɛsintin ilaa ibono mɔ i laa yɛgɛ fɛ laa nyɛ fɛye-nyoro. Fɛŋ baa wɔra nbide.” 33Gyuda awura abelɛnsɛ mɔ mɛ lɛɛ gɛnɔ yɛɛ, “Aberaham mɔ-naanaana ne a gyɛ. Gɛkaako a mɛŋ ti taa wɔra nbide sa ako. Ne nnɛ so ne fo kya tɔgɛ yɛɛ a laa nyɛ aye-nyoro?”\n34Nfono mɔ Yesu gi lɛɛ gɛnɔ yɛɛ, “Gɛsintin ne n kya tɔgɛ mi‑i sa fɛye faa, nyamesɛ kamaasɛ ɔbono ɔ kya wɔra ilaa nyɛnyɛn mɔ gyɛ daa gɛbide sa ilaa nyɛnyɛn. 35Gɛbide ne n kine gɛ kɛɛla nnɛ mɔ, gɛ maŋ bingiri gɛmɔ-wura mɔ-bi. Gɛten wura mɔ-bi mɔ berɛ, gyɛ gɛten mɔ dɔ gɛkpaa. 36Imɔso nengyene me, Wurubuaarɛ mɔ-bi mɔ nɛ yɛgɛ fo ɔko foꞌ nyɛ fo-nyoro lii gɛbide dɔ mɔ, fo nyɛ fo-nyoro gɛsintin. 37N nyi ibono Aberaham mɔ-naanaana ne fɛ gyɛ. Fɛ kii fɛ kya laarɛ me-imɔɔten. I kya nyiile yɛɛ ilaa ibono n kya nyiile mɔ fɛŋ kya nu gɛsɛ sa me. 38Ilaa ibono nɛ wu me-sɛ Wurubuaarɛ asɛ mɔ ne nꞌ kya tɔgɛ. Fɛye mɔ kee, ilaa ibono fɛ nu lii fɛye-sɛ asɛ mɔ ne fɛ kya wɔra.”\n39Mɛ lɛɛ gɛnɔ yɛɛ, “Aberaham ne n gyɛ daa aye-naana.” Nfono ne Yesu gi tɔgɛ sa mɔmɔ yɛɛ, “Nengyene fɛɛ Aberaham mɔ-naanaana ne fɛ gyɛ gɛsintin mɔ, nkana fɛ laa wɔra ilaa ibono Aberaham gi wɔra mɔ ɔnan. 40Imɔmɔ mɔ, n kya tɔgɛ gɛsintin gɛbono nɛ nu lii me-sɛ Wurubuaarɛ asɛ n kya sa fɛye mɔ, fɛ kya laarɛ me-imɔɔten daa. Aberaham berɛ mɛŋ wɔra fɛye-lɛɛ idɛ ɔnan. 41Ɔbono ɔ gyɛ fɛye-sɛ gbaa-gbaa mɔ ilaa wɔrasɛ mɔ ɔnan ne fɛ kya wɔra faa.” Mɛ lɛɛ gɛnɔ yɛɛ, “Aye berɛ, a mɛŋ gyɛ agyibara nbii. Ɔsɛ kolon ne a bo. Mɔ ne n gyɛ Wurubuaarɛ.”\n42Nfono ne Yesu gi tɔgɛ sa mɔmɔ yɛɛ, “Nengyene Wurubuaarɛ ne n gyɛ fɛye-sɛ mɔ, nkana fɛ laa laarɛ me-ilaa. Nɛ lii daa Wurubuaarɛ asɛ ne nɛ ba. Wurubuaarɛ ne n sun me. I mɛŋ gyɛ me gbaa-gbaa me-gibaa so ne nɛ ba. 43Menɛ n wɔra ne fɛ mɛŋ kya nu ilaa ibono n kya tɔgɛ mɔ gɛsɛ daa? Fɛ kya kyo me me-ilaa tɔgɛsɛ so. Gɛnen so ne fɛ mɛŋ kya nu me-gɛsɛ faa. 44Fɛ lii fɛye-sɛ ilaa nyɛnyɛn pɛwu gɛmu mɔ asɛ. Imɔso fɛye-gɛlaarɛ ne n gyɛ yɛɛ fɛꞌ wɔra fɛye-sɛ mɔ gɛlaarɛ. Lii ko‑o gɛsɛ de gɛsɛ mɔ, ɔ gyɛ daa ɔbono ɔ kya mɔɔ asa. Mɔ‑rɛ gɛsintin mɛŋ kya wu abara ginsi. Gɛsintin gɛ mɛŋ bo mɔ dɔ. Nengyene ɔ kya kɛɛ abon mɔ, mɔ-ilaa wɔrasɛ ne i wolaa i gyɛ. Mɔ-oyuduu ne. Ɔ gyɛ daa ɔbonbo, ne mɔ ne n gyɛ abon pɛwu gɛmu. 45Me berɛ, n kya tɔgɛ daa gɛsintin. Imɔso ne fɛ mɛŋ kya sɔɔ me gyi faa.\n46“Fɛye dɔ anɛ ne nan taalɛ lɛɛ yii me yɛɛ nɛ wɔra ilaa nyɛnyɛn iko kerɛ? Fɛ nyi ibono gɛsintin ne nꞌ kya tɔgɛ. Ne menɛ n wɔra ne fɛ maŋ sɔɔ me gyi? 47Abono mɛ gyɛ Wurubuaarɛ adɛ mɔ mɛ kya nu Wurubuaarɛ ilaa tɔgɛsɛ. Fɛ mɛŋ gyɛ Wurubuaarɛ adɛ so ne fɛ mɛŋ kya nu Wurubuaarɛ ilaa tɔgɛsɛ faa.”\nYesu Mɔ‑rɛ Aberaham\n48Yesu gi tɔgɛ Gyuda awura abelɛnsɛ mɔ gɛnen mɔ, mɛ taasɛ mɔ yɛɛ, “Iŋ gyɛ a tɔgɛ yɛɛ i tɛ faa fo gyɛ daa Samariyanyen, ilaa nyɛnyɛn oduduu i tɛ fo so, i mɛŋ gyɛ imɔ ne?” 49Nfono ne Yesu gi lɛɛ gɛnɔ yɛɛ, “Ilaa nyɛnyɛn oduduu iŋ taa tɛ me so. N kya kyu buubuu kyu sa me-sɛ Wurubuaarɛ daa, ne fɛye berɛ, fɛ mɛŋ kya buu me. 50Nɛ tɔgɛ gɛnen faa, meŋ kya laarɛ nyisigyi mi‑i sa me-nyoro. I bo ɔbono ɔ kya laarɛ nyisigyi ɔ sa me mɔ. Mɔ ne nan gyi me‑rɛ fɛye-nbɛlɛ. 51Gɛsintin ne nꞌ kya tɔgɛ mi‑i sa fɛye faa, ɔbono ɔ kya nu me-gɛdɛ mɔ, maŋ wuꞌ lɛwu gbaa-gbaa gɛkaako kpa‑a.”\n52Gyuda awura abelɛnsɛ mɔ mɛ lɛɛ gɛnɔ yɛɛ, “Idɛ kon berɛ, a wu gɛsintin yɛɛ ilaa nyɛnyɛn oduduu i tɛ fo so. Aberaham gi wuꞌ. Wurubuaarɛ ikalan atɔgɛbo mɔ kee mɛ wuꞌ. Fo‑o fo berɛ, fo kya tɔgɛ daa yɛɛ nyamesɛ ɔbono ɔ kya nu fo-gɛdɛ mɔ, maŋ wuꞌ gɛkaako kpa‑a. 53Fo ne n don aye-naana Aberaham? Aberaham gi wuꞌ ne Wurubuaarɛ ikalan atɔgɛbo mɔ kee mɛ wuꞌ. Ne menɛ nyamesɛ ɔnan ne fo kya tɔgɛ yɛɛ fo gyɛ daa?”\n54Yesu gi lɛɛ gɛnɔ yɛɛ, “Nengyene fɛɛ n kya lɛɛ me-nyisigyi nyiile asa me-gibaa so mɔ, gɛnen nyisigyi ɔbono mɛŋ gyɛ sɛi. Me-sɛ Wurubuaarɛ ne n kya lɛɛ me-nyisigyi nyiile. Mɔ ne n gyɛ ɔbono fɛ kya ten fɛye-nyoro gɛnɔ yɛɛ fɛye-Wurubuaarɛ mɔ. 55Yɛgɛ fɛ mɛŋ nyi mɔ. Me berɛ, n nyi mɔ. Nengyene nɛ tɔgɛ yɛɛ meŋ nyi mɔ mɔ, nan wɔra ɔbonbo fɛɛ fɛye. N nyi mɔ, ne nꞌ kya nu mɔ-gɛdɛ.\n56“Fɛye-naana Aberaham gi nu yɛɛ ɔ laa nyɛ wu me-gɛsinkpan so giba mɔ, i wɔra mɔ ɔkon. Ne gɛsintin mɔ, o wu me-giba, ne o gyi ɔkon.” 57Gyuda awura abelɛnsɛ mɔ mɛ taasɛ Yesu yɛɛ, “Fo ɔbono foŋ ti taa gyi nsi ikue-inyɔ de saalaa mɔ, nnɛ ne fo wɔra ne fo‑rɛ Aberaham fɛ wu abara?” 58Nfono mɔ, Yesu gi tɔgɛ sa mɔmɔ yɛɛ, “Nꞌ tɔgɛ fɛye gɛsintin yɛɛ pɛi de iꞌ lɔɔ korogɛ Aberaham mɔ, n wolaa n bo no. Me ne n bo no pɛi ne ilaa kamaasɛ i bo no.” 59Ibono Yesu gi tɔgɛ gɛnen so mɔ, mɛ puru abui mɛ laa too da mɔ mɔɔ. O wu gɛnen mɔ, ɔ ŋara lii Wurubuaarɛ ɔson obu gikpaara mɔ so ne ɔ kyon taa mɔmɔ yɛgɛ.